
讟拽住讟 讛讚祝





	住诪讜讱 诪讬注讜讟讗 诇讞讝拽讛 讜讗讬转专注 诇讬讛 专讜讘讗 讗诐 讗诪专讜 住驻拽 讟讜诪讗讛 诇讟讛专 讬讗诪专讜 住驻拽 讗讬住讜专 诇讛转讬专 讛讜专讛 专讘讬 讻专''诪 讜讛讜专讛 专讘讬 讻讞讻诪讬诐 讛讬 诪讬谞讬讬讛讜 讚讗讞专讬转讗 转讗 砖诪注 讚专讘讬 讗讘讗 讘专讬讛 讚专讘讬 讞讬讬讗 讘专 讗讘讗 讜专讘讬 讝讬专讗 讛讜讜 拽讬讬诪讬 讘砖讜拽讗 讚拽讬住专讬 讗驻转讞讗 讚讘讬 诪讚专砖讗 谞驻拽 专讘讬 讗诪讬 讗砖讻讞讬谞讛讜 讗诪专 诇讛讜 诇讗讜 讗诪讬谞讗 诇讻讜 讘注讬讚谉 讘讬 诪讚专砖讗 诇讗 转拽讬诪讜 讗讘专讗讬 讚讬诇诪讗 讗讬讻讗 讗讬谞砖 讚诪讬爪讟专讻讗 诇讬讛 砖诪注转讗 讜讗转讬 诇讗讬讟专讜讚讬 专讘讬 讝讬专讗 注诇 专讘讬 讗讘讗 诇讗 注诇 讬转讘讬 讜拽讗 诪讬讘注讬讗 诇讛讜 讛讬 诪讬谞讬讬讛讜 讗讞专讬转讗 讗诪专 诇讛讜 专讘讬 讝讬专讗 诇讗 砖讘拽转讜谉 诇讬 讚讗讬砖讬讬诇讬讛 诇住讘讗 讚讬诇诪讗 砖诪讬注 诇讬讛 诪讗讘讜讛 讜讗讘讜讛 诪讬谞讬讛 讚专讘讬 讬讜讞谞谉 讚专讘讬 讞讬讬讗 讘专 讗讘讗 讻诇 转诇转讬谉 讬讜诪讬谉 拽讗 诪讛讚专 转诇诪讜讚讬讛 拽诪讬讛 讚专' 讬讜讞谞谉 诪讗讬 讛讜讬 注诇讛 转讗 砖诪注 讚砖诇讞 专讘讬 讗诇注讝专 诇讙讜诇讛 讛讜专讛 专讘讬 讻专' 诪讗讬专 讜讛讗 讻专讘谞谉 谞诪讬 讗讜专讬 讗诇讗 诇讗讜 砖''诪 讛讗 讚讗讞专讬转讗 砖''诪:


	诪转谞讬' 砖讞讟 诪讗讛 讞讬讜转 讘诪拽讜诐 讗讞讚 讻住讜讬 讗讞讚 诇讻讜诇谉 诪讗讛 注讜驻讜转 讘诪拽讜诐 讗讞讚 讻住讜讬 讗讞讚 诇讻讜诇谉 讞讬讛 讜注讜祝 讘诪拽讜诐 讗讞讚 讻住讜讬 讗讞讚 诇讻讜诇谉 专讘讬 讬讛讜讚讛 讗讜诪专 砖讞讟 讞讬讛 讬讻住谞讛 讜讗讞''讻 讬砖讞讜讟 讗转 讛注讜祝:


	讙诪' 转''专 讞讬讛 讻诇 诪砖诪注 讞讬讛 讘讬谉 诪专讜讘讛 讜讘讬谉 诪讜注讟转 注讜祝 讻诇 诪砖诪注 注讜祝 讘讬谉 诪专讜讘讛 讜讘讬谉 诪讜注讟 诪讻讗谉 讗诪专讜 砖讞讟 诪讗讛 讞讬讜转 讘诪拽讜诐 讗讞讚 讻住讜讬 讗讞讚 诇讻讜诇谉 诪讗讛 注讜驻讜转 讘诪拽讜诐 讗讞讚 讻住讜讬 讗讞讚 诇讻讜诇谉 讞讬讛 讜注讜祝 讘诪拽讜诐 讗讞讚 讻住讜讬 讗讞讚 诇讻讜诇谉 专讘讬 讬讛讜讚讛 讗讜诪专 砖讞讟 讞讬讛 讬讻住谞讛 讜讗讞专 讻讱 讬砖讞讜讟 讗转 讛注讜祝 砖谞讗诪专 {讜讬拽专讗 讬讝-讬讙} 讞讬讛 讗讜 注讜祝 讗诪专讜 诇讜 讛专讬 讛讜讗 讗讜诪专 {讜讬拽专讗 讬讝-讬讚} 讻讬 谞驻砖 讻诇 讘砖专 讚诪讜 讘谞驻砖讜 讛讜讗 诪讗讬 拽讗 诪讛讚专讬 诇讬讛 讛讻讬 拽讗诪专讬 诇讬讛 专讘谞谉 讛讗讬 讗讜 诪讬讘注讬 诇讬讛 诇讞诇拽 讜专' 讬讛讜讚讛 诇讞诇拽 诪讚诪讜 谞驻拽讗 讜专讘谞谉 讚诪讜 讟讜讘讗 诪砖诪注 讚讻转讬讘 讻讬 谞驻砖 讻诇 讘砖专 讚诪讜 讘谞驻砖讜 讛讜讗 讗''专 讞谞讬谞讗 诪讜讚讛 讛讬讛 专讘讬 讬讛讜讚讛 诇注谞讬谉 讘专讻讛 砖讗讬谞讜 诪讘专讱 讗诇讗 讘专讻讛 讗讞转 讗''诇 专讘讬谞讗 诇专讘 讗讞讗 讘专讬讛 讚专讘讗 讜讗诪专讬 诇讛 专讘 讗讞讗 讘专讬讛 讚专讘讗 诇专讘 讗砖讬 诪讗讬 砖谞讗 诪转诇诪讬讚讬 讚专讘 讚专讘 讘专讜谞讗 讜专讘 讞谞谞讗诇 转诇诪讬讚讬 讚专讘 讛讜讜 讬转讘讬 讘住注讜讚转讗 拽讗讬 注诇讬讬讛讜 专讘 讬讬讘讗 住讘讗 讗诪专讜 诇讬讛 讛讘 诇讬讘专讬讱 讛讚讜专 讗诪专讜 诇讬讛 讛讘 诇讬砖转讬 讗诪专 诇讛讜 专讘 讬讬讘讗 住讘讗 讛讻讬 讗诪专 专讘 讻讬讜谉 讚讗诪专 讛讘 诇讬讘专讬讱 讗讬转住专 诇讬讛 诇诪砖转讬 讞诪专讗 讛讻讗 谞诪讬 讻讬讜谉 讚讗讬讟驻诇 诇讬讛 诇讻住讜讬 讗讬讞讬讬讘 诇讬讛 诇讘专讻讛





专砖"讬





	讜讗讬转专注 诇讬讛 专讜讘讗. 讗诇诪讗 讗诪专讬谞谉 讛讻讬 讜讛''谞 诇诪讛 诇讬 专讜讘: 讜诪砖谞讬 讗诐 讗诪专讜 住驻拽 讟讜诪讗讛 诇讟讛专. 注''讬 讞讝拽讛 讜诪讬注讜讟: 讬讗诪专讜 住驻拽 讗讬住讜专 诇讛转讬专. 讛讬诇讻讱 讗讬 诇讗讜 讚专讜讘 诪注砖讬讛诐 诪拽讜诇拽诇讬谉 讚讗讬讻讗 专讜讘讗 讜讞讝拽讛 诇讗 讛讬讛 诪转讬专 诇砖讞讜讟 讗讞专讬讛诐 讚专''诪 讞讬讬砖 诇诪讬注讜讟讗 讜砖诪讗 讬驻讛 砖讞讟讜: 讛讬 诪讬谞讬讬讛讜 讚讗讞专讬转讗. 讗讬讝讜 诪谉 讛讛讜专讗讜转 讗讞专讜谞讛 讚住诪讻讬谞谉 注诇讬讛 讚谞讬诪讗 讛讚专 讘讬讛 诪拽诪讬讬转讗: 讜讗转讬 诇讗讬讟专讜讚讬. 砖诪讗 诇讗 转讛讗 讘专讜专 讛砖诪讜注讛 诇讗讜转诐 砖讘驻谞讬诐 诇讛砖讬讘 诇砖讜讗诇 讜讗诐 讛讬讬转诐 砖诐 讛讬讬转诐 讗讜诪专讬诐 讗讜转讛: 诇讗 砖讘拽转讜谉 讚讗讬砖讬讬诇讬讛. 诇讗 讛讬讬转讬 讬讜讚注 砖讛讬转讛 砖讗诇讛 讝讜 讘驻谞讬诐 讘注讜讚讬 讗爪诇 专讘讬 讗讘讗 讜讛讬讬转讬 砖讜讗诇讜: 转''砖. 讚砖诇讞 专讘讬 讗诇注讝专 讛讜讜 讬讜讚注讬诐 砖讛讜专讛 专讘讬 讻专讘讬 诪讗讬专 讜讛讗讞专转 诇讗 讞砖 诇讛讜讚讬注诐: 诪转谞讬' 砖讞讟 诪讗讛 讞讬讜转 讻讜'. 诪驻专砖 讟注诪讬讬讛讜 讘讘专讬讬转讗 讘讙诪专讗: 讙诪' 讻诇 诪砖诪注 讞讬讛. 讛讻诇 诪砖诪注: 讘讬谉 诪专讜讘讛. 讞讬讜转 讛专讘讛: 讘讬谉 诪讜注讟转. 讗讞转: 讞讬讛 讗讜 注讜祝. 讛驻住讬拽 讝讛 诪讝讛 诇讛讟注讬谉 讻住讜讬 诇讻诇 讗讞讚 讜讗讞讚: 诪讬讘注讬 诇讬讛 诇讞诇拽. 讚讗讬 诇讗讜 讗讜 讛讜讛 讗诪讬谞讗 讗讬谉 爪专讬讱 讻住讜讬 讗诇讗 讗''讻 砖讞讟 砖谞讬讛谉: 诇注谞讬谉 讘专讻讛. 注诇 讛砖讞讬讟讛 讗讬谉 爪专讬讱 诇讘专讱 诇讗讞专 讻住讜讬: 拽讗讬诐 注诇讬讬讛讜. 诪砖诪砖 讘住注讜讚讛 讛讬讛: 讛讘 诇讬讘专讬讱. 诪讝讜讙 讻讜住 诇讘专讻转 讛诪讝讜谉 讜讞讝专讜 讜谞诪诇讻讜 讜讗诪专讜 诪讝讜讙 诇砖转讜转: 讻讬讜谉 讚讗诪专 讛讘 诇讬讘专讬讱. 讙诇讬讗 讘讚注转讬讛 讚讙诪专讛 住注讜讚转讗 讜讗住讜专 诇砖转讜转 注讚 砖讬讘专讱 诇驻谞讬讜 砖讗讬谉 诪爪讟专驻转 诇住注讜讚讛 专讗砖讜谞讛: 讻讬讜谉 讚讗讬讟驻诇 诇讻住讜讬. 讛驻住拽讛 讛讬讗 诪诇砖讞讜讟 讜讻讬 讛讚专 砖讞讬讟 讗讬讞讬讬讘 诇讬讛 讘讘专讻讛:





转讜住驻讜转





	住诪讜讱 诪讬注讜讟讗 诇讞讝拽讛 讜讗讬转专注 诇讬讛 专讜讘讗. 讜讘讬讘诪讜转 讘驻' 讘转专讗 (讚祝 拽讬讟.) 诪砖诪注 讚讛讜讛 诇讬讛 驻诇讙讗 讜驻诇讙讗 讜讟注诐 讚住驻拽 讟讜诪讗讛 诇讟讛专 讜讗注''驻 砖讘讟讜诪讗讛 谞诪讬 讗讬讻讗 讗讬住讜专 讗诐 讛讬讛 转专讜诪讛 诪驻专砖 专讘讬谞讜 讞讬讬诐 诪砖讜诐 讚转讬谞讜拽 讛讜讬 讚讘专 砖讗讬谉 讘讜 讚注转 诇讬砖讗诇 讙诪专讬谞谉 诪住讜讟讛 诇讟讛专 讗驻讬诇讜 讘专讛''讬 讜讗注''讙 讚诇讬讻讗 讞讝拽讛 讻讙讜谉 讛讻讗 讚讻讬 住诪讻讬谞谉 诪讬注讜讟讗 诇讞讝拽讛 讛讜讬 驻诇讙讗 讜驻诇讙讗 讜讗''转 讗诪讗讬 拽讗''专 讬讜讞谞谉 讘驻专拽 注砖专讛 讬讜讞住讬谉 (拽讚讜砖讬谉 讚祝 驻.) 讚诇专讘谞谉 注砖讜 转讬谞讜拽 讻诪讜 砖讬砖 讘讜 讚注转 诇讬砖讗诇 讜讛讗 诇专讘谞谉 讘诇讗讜 讛讻讬 讗转讬 砖驻讬专 讚诪讟诪讜 讚诇讗 讞讬讬砖讬 诇诪讬注讜讟讗 讜专讜讘讗 讜讞讝拽讛 专讜讘讗 注讚讬祝 讜讬''诇 讚专讜讘 转讬谞讜拽讜转 诪讟驻讞讬谉 诇讗 讛讜讬 专讜讘 讙诪讜专 讜诪砖讜诐 讚谞专讗讛 讻讗讬诇讜 讛讜讗 专讜讘 注砖讗讜讛讜 讻诪讜 砖讬砖 讘讜 讚注转 诇讬砖讗诇 讜诇讛讻讬 拽讗''专 讬讜讞谞谉 讚讗讬谉 砖讜专驻讬谉 注诇讬讜 转专讜诪讛 讜拽讚砖讬诐 讜讗讬 讛讜讬 专讜讘 讙诪讜专 讗诪讗讬 讗讬谉 砖讜专驻讬谉 讻诪讜 讘讛谞讛讜 讚驻专拽 讻诇 讛讬讚 (谞讚讛 讚祝 讬讞.) 讚讗''专 讬讜讞谞谉 讘砖诇砖讛 讚讘专讬诐 讛诇讻讜 讞讻诪讬诐 讗讞专 讛专讜讘 讜注砖讗讜诐 讻讜讚讗讬 诇砖专讜祝 注诇讬讜 讻讜' 讜讛转诐 谞诪讬 拽讗诪专 讗讬 诇诪注讜讟讬 讛讱 讚转讬谞讜拽 讛讗 讗''专 讬讜讞谞谉 讞讚讗 讝讬诪谞讗 讚讗讬谉 砖讜专驻讬谉 注诇讬讜 转专讜诪讛 讜拽讚砖讬诐 讜讛讬讬谞讜 讟注诪讗 讚讛转诐 讛讜讬 专讜讘 讙诪讜专 讜讗''转 诇诪讛 诇讬讛 诇诪讬诪专 诇专''诪 住诪讜讱 诪讬注讜讟讗 诇讞讝拽讛 讘诇讗 讞讝拽讛 谞诪讬 讛讜讗 诪讟讛专 讚讻讬讜谉 讚讞讬讬砖 诇诪讬注讜讟讗 讗诐 讻谉 讛讜讬 住驻拽 讜讬砖 诇讟讛专 讻讬讜谉 讚讛讜讬 讚讘专 砖讗讬谉 讘讜 讚注转 诇讬砖讗诇 讜诇讬讻讗 诇诪讬诪专 讗祝 注诇 讙讘 讚讛讜讬 住驻拽 诪''诪 诇讗 讙诪专讬谞谉 诪住讜讟讛 诇讟讛专 讗诇讗 讘驻诇讙讗 讜驻诇讙讗 讚谞讛讬 讚诪住讜讟讛 诇讗 谞讬诇祝 谞讬诇祝 诪讚专讘 讙讬讚诇 讚讚专讬砖 (住讜讟讛 讚祝 讻讟.) 讗砖专 讬讙注 讘讻诇 讟诪讗 讜讚讗讬 讟诪讗 讛讗 住驻拽 讬讗讻诇 讜诪讜拽讬 诇讛 讘讗讬谉 讘讜 讚注转 诇讬砖讗诇 讜讬''诇 讚讘诇讗 讞讝拽讛 谞诪讬 讟讛讜专 讜诇讗 谞拽讟 住诪讜讱 诪讬注讜讟讗 诇讞讝拽讛 讗诇讗 诇讜诪专 讚讞讝拽讛 诇讗 讛讜讬讗 讘讛讚讬 专讜讘讗 讚讗讬 讛讜讬讗 讘讛讚讬 专讜讘讗 讛讜讬 诪讬注讜讟讗 讚诪讬注讜讟讗 讜诇诪讗讬 讚驻专讬讱 诇注讬诇 讘驻''拽 (讚祝 讬讗) 诇专''诪 讚诇讗 讞讬讬砖 诇诪讬注讜讟讗 讗诇讗 诪讚专讘谞谉 诇讛讞诪讬专 讗转讬 砖驻讬专 讚讘诇讗 讞讝拽讛 诇讗 讛讜讛 讞讬讬砖 诇诪讬注讜讟讗 诇讟讛专 讗讘诇 注诐 讛讞讝拽讛 讞讬讬砖 诇诪讬注讜讟讗 诪谉 讛转讜专讛 诇讻讱 诪讟讛专: (讬讗诪专讜 住驻拽 讗讬住讜专 诇讛转讬专). 讜讗''转 讘驻' 讗讬谉 诪注诪讬讚讬谉 (注''讝 讚祝 诇讚:) 讗住专 专''诪 讙讘讬谞讜转 讘讬转 讗讜谞讬讬拽讬 讜诪驻专砖 讟注诪讗 讘讙诪' 诪驻谞讬 砖专讜讘 注讙诇讬诐 砖讘讗讜转讛 注讬专 谞砖讞讟讬谉 诇注讘讜讚转 讻讜讻讘讬诐 讜驻专讬讱 诪讗讬 讗讬专讬讗 专讜讘 讗驻讬诇讜 诪讬注讜讟 谞诪讬 讚讛讗 专''诪 讞讬讬砖 诇诪讬注讜讟讗 讜诪讗讬 拽讜砖讬讗 讗诐 讗讬谉 专讜讘 谞砖讞讟讬诐 讗''讻 诪讬注讜讟讗 讚谞砖讞讟讬诐 诪讬注讜讟讗 讚诪讬注讜讟讗 讚讗讬讻讗 诇讙讘讬谞讛 讞讝拽转 讛讬转专 讚诪住讬讬注 诇专讜讘 讜诪讬讛讜 讗讬讻讗 诇诪讬驻专讱 诪讗讬 讗讬专讬讗 专讜讘 讗驻讬诇讜 驻诇讙讗 讜驻诇讙讗 谞诪讬: 诇讞诇拽 诪讚诪讜 谞驻拽讗. 讜讗注''讙 讚讘驻专拽 讗讜转讜 讜讗转 讘谞讜 (诇注讬诇 讚祝 注讟.) 诪住驻拽讗 诇讬讛 诇专讘讬 讬讛讜讚讛 讗讬 讞讜砖砖讬谉 诇讝专注 讛讗讘 讗讜 诇讗 讛讻讗 讚讗讬爪讟专讬讱 诇讞诇拽 讛讬讬谞讜 诪砖讜诐 讚砖诪讗 讗讬谉 讞讜砖砖讬谉: 讗住讜专 诇讻讜 诇诪讬砖转讬. 驻讬专砖 讘拽讜谞讟专住 讜讻谉 专讘讬谞讜 讞谞谞讗诇 讗诐 诇讗 转讘专讻讜 讘讜专讗 驻专讬 讛讙驻谉 讗讘诇 注诇 讬讚讬 讘专讻转 讘讜专讗 驻专讬 讛讙驻谉 砖专讬 诇诪讬砖转讬 拽讜讚诐 讘专讻转 讛诪讝讜谉 讜讛砖转讗 诪讬讬转讬 砖驻讬专 讚讻讬 讛讬讻讬 讚讛讘 诇谉 讜谞讘专讬讱 讛讜讬 讙诪专 讜爪专讬讱 诇讘专讱 讗诐 专讜爪讛 诇砖转讜转 讛讻讬 谞诪讬 讻住讜讬 讛讜讬 讙诪专 讜爪专讬讱 诇讘专讱 注诇 讛砖讞讬讟讛 讜讻谉 讘注专讘讬 驻住讞讬诐 (讚祝 拽讙.) 诪讬讬转讬 专讗讬讛 诪讛讱 注讜讘讚讗 诇诪讗谉 讚诪讘专讱 讗讻住讗 拽诪讗 讜讗讻住讗 讚讘专讻转讗 讜讻谉 讘驻专拽 讻诇 讛讘砖专 (诇拽诪谉 讚祝 拽讝:) 讗诪专讬谞谉 讚砖诪砖 诪讘专讱 注诇 讻诇 驻专讜住讛 讜驻专讜住讛 讗讬谉 谞专讗讛 讚爪专讬讱 诇讘专讱 讘讻诇 驻注诐 讘讛诪''讝 讗诇讗 讘专讻转 讛诪讜爪讬讗 讜讚讗讬 爪专讬讱 诇讘专讱 讜讛讗 讚讗诪专 诇讛讜 专讘 讬讬讘讗 讗住讜专 诇讻讜 诇诪讬砖转讬 讗注''驻 砖诇讗 讛讬讛 讬讜讚注 讗诐 专讜爪讬诐 诇讘专讱 讘讜专讗 驻专讬 讛讙驻谉 转讞诇讛 诪讻诇 诪拽讜诐 讛讬讛 诪讜专讛 诇讛诐 砖诇讗 讬讟注讜 讜讬砖转讜 讘诇讗 讘专讻讛 讜讛讗 讚讗诪专 讘注专讘讬 驻住讞讬诐 讚讘砖诇讗 讛谞讬讞讜 讝拽谉 讗讜 讞讜诇讛 讻砖讛谉 讬讜爪讗讬谉 讟注讜谞讬谉 讘专讻讛 诇诪驻专注 讜讻砖讛谉 讞讜讝专讬谉 讟注讜谞讬谉 讘专讻讛 诇讻转讞诇讛 讛转诐 注爪讛 讟讜讘讛 拽诪''诇 讚砖诪讗 讬砖讛讜 讛专讘讛 注讚 砖讬讛讜 专注讘讬诐 讜砖讜讘 诇讗 讬讜讻诇讜 诇讘专讱 讘专讻转 讛诪讝讜谉 注诇 讗讜转讛 住注讜讚讛 讻讚讗诪专 讘讘专讻讜转 (讚祝 谞讗:) 讜讻谉 诪砖诪注 讚诇讗 讛讜讬讗 讗诇讗 注爪讛 讟讜讘讛 讚讗诐 爪专讬讻讬谉 诇讘专讱 讘专讻转 讛诪讝讜谉 讻砖讬爪讗讜 讗''讻 讻砖讬讞讝专讜 驻砖讬讟讗 讚讟注讜谞讬谉 讘专讻讛 诇讻转讞诇讛 讜讗''转 讚讗诪专讬谞谉 讘驻专拽 讻讬爪讚 诪讘专讻讬谉 (砖诐 讚祝 诪讘.) 专讘讛 讜专讘讬 讝讬专讗 讗讻诇讜 住诇讬拽讜 转讻讗 诪拽诪讬讬讛讜 讗讬讬转讜 诇拽诪讬讬讛讜 讻讜' 专讘讛 讗讻诇 讗诪专 讗谞讗 讗转讻讗 讚专讬砖 讙诇讜转讗 拽讗 住诪讻讬 讜专讘讬 讝讬专讗 诇讗 讗讻诇 讜讛砖转讗 讗诪讗讬 诇讗 讗讻诇 讻讬讜谉 讚诇讗 讘注讬 讘专讻转 讛诪讝讜谉 讗诇讗 讘专讻讛 砖讘转讞诇讛 讜讬''诇 讚讘讗讜转讜 诪讗讻诇 讛讬讛 诪注讜专讘 讘讜 诇讞诐 讜讛讬讛 拽砖讛 诇讜 诇讬讟讜诇 讗转 讬讚讬讜 讜诇讘专讱 讘专讻转 讛诪讜爪讬讗 讜讛讗 讚转谞讬讗 讘转讜住驻转讗 讚讘专讻讜转 (驻''讚) 讘注诇 讛讘讬转 砖讛讬讛 讗讜讻诇 拽专讗讜 讞讘讬专讜 诇讚讘专 注诪讜 讗讬谉 爪专讬讱 诇讘专讱 诇诪驻专注 讛驻诇讬讙 爪专讬讱 诇讘专讱 诇诪驻专注 讜讻砖讛讜讗 讞讜讝专 诪讘专讱 诇讻转讞诇讛 诇讗 诇讗讞专 砖讛驻诇讬讙 拽讗诪专 讚爪专讬讱 诇讘专讱 诇诪驻专注 讻讚诪砖诪注 诇讬砖谞讗 讗诇讗 讛驻诇讬讙 讛讬讬谞讜 砖拽专讗讜 诇讛驻诇讬讙 讜诇讬诇讱 注诪讜 专讞讜拽 讜讗讬谞讜 讬讜讚注 诪转讬 讬讞讝讜专 诇讻讱 爪专讬讱 诇讘专讱 诇诪驻专注 拽讜讚诐 砖讬爪讗 砖诪讗 讬砖讛讛 注讚 砖讬讛讗 专注讘 讜讻谉 诪砖诪注 讘驻专拽 砖诇讬砖讬 (讘讬讜诪讗 讚祝 诇.) 讚讗诪专 讚讬讘专 注诐 讞讘讬专讜 讜讛驻诇讬讙 爪专讬讱 谞讟讬诇转 讬讚讬诐 诪砖诪注 讗讘诇 讘讛诪''讝 诇讗 爪专讬讱 讗诇讗 谞讟讬诇讛 讜讛诪讜爪讬讗 讜诪讬讬专讬 讻砖讬爪讗 诇讗 讬讚注 砖讬驻诇讬讙 讜讗讬谉 讛诇讻讛 讻讗讜转讛 讘专讬讬转讗 讗诇讗 讻专讘 讞住讚讗 讚转谞讬讗 讻讜讜转讬讛 讘注专讘讬 驻住讞讬诐 (讚祝 拽讘.) 讚讘讚讘专讬诐 讛讟注讜谞讬诐 讘专讻讛 诇讗讞专讬讛谉 讘诪拽讜诪谉 讗讬谉 爪专讬讱 诇讘专讱 讗驻讬诇讜 讘专讻讛 诇讻转讞诇讛 讚诇拽讘注讬讛 拽诪讗 讛讚专 讜讛讱 讘专讬讬转讗 讗转讬讗 讻专讘讬 讬讛讜讚讛 讚诪爪专讬讱 砖讬谞讬讞讜 砖诐 讝拽谉 讗讜 讞讜诇讛:





专讘讬谞讜 讙专砖讜诐

讜讗诐 讗诪专讜 住驻拽 讟讜诪讗讛 诇讟讛专. 讻诇讜诪专 讗诐 讗讝讬诇 专"诪 讗讞专 诪讬注讜讟 住驻拽 讟讜诪讗讛 诇讟讛专 讛注讬住讛 讬诇讱 讗讞专 诪讬注讜讟 诇注谞讬谉 讗讜转讜 讜讗转 讘谞讜 砖讬讗诪专 讗诐 专讜讘 诪注砖讬讛谉 诪转讜拽谞讬诐 讜诪讬注讜讟 诪注砖讬讛诐 诪拽讜诇拽诇讬诐 砖讗讬谉 讞砖讜讘讛 砖讞讬讟讛 讜诪讜转专 诇砖讞讜讟 讗讞专讬讛谉:



砖讛讜讗 住驻拽 讗讬住讜专 诇讛转讬专:



讛讜专讛 专讘讬 讻专"诪 讻讜'. 诇注谞讬谉 讗讜转讜 讜讗转 讘谞讜 讻专"诪 讚诪转讬专 诇砖讞讜讟 讗讞专讬讛诐:



讛讬 诪讬谞讬讬讛讜 讚讗讞专讬转讗. 讻诇讜诪专 讗讬讝讜 讛讜专讗讛 讛讜专讛 讘讗讞专讜谞讛:



诇讗 砖讘拽讬转讜 诇讬 讚讗讬砖讬讬诇讬讛 诇住讘讗. 讻诇讜诪专 诇专' 讗讘讗 讘专讬讛 讚专' 讞讬讬讗 讘专 讗讘讗:



讘讬谉 诪专讜讘讛 讘讬谉 诪讜注讟转. 讻诇讜诪专 讘讬谉 [砖讞讟] 讞讬讜转 讛专讘讛 讘讬谉 砖讞讟 讞讬讜转 诪注讟:



讗讜 诪讬讘注讬 诇讞诇拽. 讻诇讜诪' 讞讬讛 讗讜 注讜祝 讚讗诪讬谞讗 注讚 讚砖讞讬讟 讞讬讛 讜注讜祝 诇讗 讛讜讛 讞讬讬讘 诇讻住讜转 (讘讻讬住讜讬) 讗转讗 讗讜 诇讞诇拽:



诇注谞讬谉 讘专讻讛 砖讗讬谞讜 诪讘专讱 讗诇讗 讘专讻讛 讗讞转. 讻诇讜诪专 讗注"讙 讚讗"专 讬讛讜讚讛 诇注谞讬谉 讻讬住讜讬 爪专讬讱 讞诇讜拽 诇注谞讬谉 诇讘专讱 注诇 讛砖讞讬讟讛 讗讬谞讜 爪专讬讱 诇讞讬讛 讜注讜祝 讗诇讗 讘专讻讛 讗讞转:



讛"谞 讻讬讜谉 讚讗讬讟驻诇 诇讛 诇讻讬住讜讬 讻讜'. 讻诇讜诪专 讚讛讬讻讗 [讗诪专] 讚讗注"讙 讚诇注谞讬谉 讻住讜讬 爪专讬讱 讞诇讜拽 诇专' 讬讛讜讚讛 诪"诪 讗讬谞讜 爪专讬讱 诇讘专讱 注诇 讛砖讞讬讟讛 讗诇讗 讘专讻讛 讗讞转 砖讗诐 砖讞讟 讞讬讛 讜讗讞"讻 注讜祝 诪讬驻讟专 讘讘专讻讛 讗讞转 讗诪讗讬 讻讬讜谉 讚讗讬讟驻诇 诇讬讛 诇讻讬住讜讬 讚讞讬讛 讚诪讬 讻诪讬 砖讻讬住讛讜 讜诪驻住讬拽 讛讻讬住讜讬 讘讬谉 讘专讻讛 讚讞讬讛 诇讘专讻讛 讚注讜祝 讜爪专讬讱 诇讘专讱 谞诪讬 注诇 讛注讜祝 拽讜讚诐 砖讬砖讞讜讟 讻讚讞讝讬谞谉 讘专讘 讬讬讘讗 住讘讗:





专诪讘"谉

诪讜讚讛 专"讬 砖讗讬谞讜 诪讘专讱 讗诇讗 讘专讻讛 讗讞转. 驻讬专砖"讬 讝"诇 注诇 讛砖讞讬讟讛 讗"爪 诇讘专讱 讗讞专 讻住讜讬 讜讘砖诐 专"转 讝"诇 砖讗祝 注诇 讛讻住讜讬 谞诪讬 讗讬谞讜 诪讘专讱 讗诇讗 讘专讻讛 讗讞转 讗注驻"讬 砖讗讞专 讻讬住讜讬 专讗砖讜谉 砖讞讟 讛砖谞讬 讜讙专讬住 讗驻砖专 讚砖讞讬讟 诇讛讜 讘讞讚讗 讜诪讻住讛 讘讞讚讗, 讜讻谉 讛讜讗 讜讚讗讬 讻讬讜谉 砖讗讬谉 讛砖讞讬讟讛 诪驻住拽转, 讜讗"爪 诇砖谞讜转 讛讙讬专住讗. 
讜诇注谞讬谉 讛驻住拽 诇诪讚讜 诪诪"砖 专讘讬谞讜 讬爪讞拽 讝"诇 讘诪住' 专"讛 砖讗诐 砖讞 讘讬谉 砖讞讬讟讛 讞讬' 诇注讜祝 讗讜 讘讬谉 注讜祝 诇注讜祝 砖爪专讬讱 诇讞讝讜专 讜诇讘专讱 讘专讻转 砖讞讬讟' 讗讞专' 讜讻讚讗诪专讬谞谉 讘转驻诇讬谉 诪驻谞讬 砖讛谉 讘' 诪爪讜转 砖讗讬谞谉 诪注讻讘讜转 讝讜 讗转 讝讜.
讜拽' 诇讬, 讚讻讬 诪转专爪讬谞谉 讗驻砖专 讚砖讞讬讟 讘讞讚 讬讚讗 诪"诪 讻砖讻讬住' 讜讗讞"讻 砖讞 讜讛驻住讬拽 讜谞讛讬 讚讗讬谉 讛驻住拽转 讝讜 注诇讬讜 讞讜讘讛 诇讬讛讜讬 讻砖讞 讜诪转专爪讬谞谉 诇驻讬 砖讛讬讗 诪谉 讛注谞讬谉 讗讬谞讛 诪驻住拽转 讗讘诇 砖讬讞讛 讗讞专转 诪驻住拽转 讜讻谉 诇注谞讬谉 讚' 讻讜住讜转 砖讬讞讛 讜讚讗讬 诪驻住拽转 拽专讬讗转 讛讛诇诇 砖讛讜讗 诪谉 讛注谞讬谉, 讘讝讛 讛讜爪专讱 专讘讬谞讜 讝"诇 诇诇诪讜讚 诪讻讗谉 诇讛驻住讬拽. 
讜诇讬 讗讬谉 讚讜诪讛 诇转驻诇讬谉 砖讛谉 诪爪讜转 砖讗讬谞谉 诪注讻讘讜转 讜讛谉 讞讜讘讛 讗讘诇 砖讞讬讟讛 讜讘专讻讜转讬讛 讻拽讘讬注讜转 住注讜讚讛 讜讘专讻讜转 砖讛谉 讘讗讬谉 讘转讜讻讛 讜讗讬谉 砖讬讞讛 诪驻住拽转.
讗诇讗 砖讘讛"讙 讻讱 诪爪讗转讬, 讜讛讬讻讗 讚讘注讬 诪砖讞讟 注砖专 讝讙讗转讗 讜砖讞讟 讞讚 诪讬谞讬讬讛讜 讜讗砖转注讬 讞讬讬讘 诇讻住讜转 讜讛讚专 诇讘专讬讱 讜诇讬砖讞讜讟 讛谞讱 讗讞专谞讬讬转讗 讗讘诇 讗讬谞讬 讬讜讚注 诇诪讛 讗诪专 诇讻住讬讬' 讜讛讚专 诇讬讘专讬讱 讗诇讗 诇讬讘专讬讱 讜讛讚专 诇砖讞讜讟 讜诇讻住讬讬谞讛讜 诇转专讜讜讬讬讛讜 讻注谞讬谉 砖讗诪专讜 讘讛讘 讜谞讬讘专讬讱 讚讗讬转住专 诇讛讜 诇诪砖转讬 讗诇讗 讘讘专讻转 讛讬讬谉 讜讗讞"讻 讘专讻讜转 讛诪讝讜谉 讚诇讗 讛讜讬 讛驻住拽 讗诇讗 诇拽讜讘注讜 诇讬讬谉 讘专讻讛 讜讗驻砖专 讚讙诪专 诇讛 诪讚专' 讬讛讜讚讛 讚讗诪' 砖讞讟 讞讬讛 讬讻住谞讛 讜讗讞"讻 讬砖讞讜讟 讗转 讛注讜祝 讜诇讗 讗诪专 砖讞讟 讞讬讛 讬砖讞讜讟 讗转 讛注讜祝 讜讬讻住讛 讛讞讬讛 讜讗讞"讻 讬讻住讛 讗转 讛注讜祝 讚讗诇诪讗 讻讬讜谉 砖诪爪讜转 讞诇讜拽讜转 讛谉 爪专讬讱 诇讙诪讜专 诪爪讜讛 专讗砖讜谞讛 讜讗讞"讻 讬转讞讬诇 讘砖谞讬讛 讜讗注"驻 砖讗讬谉 讛诇讻讛 讻专' 讬讛讜讚讛 讙诪专讬谞谉 诪讬谞讛 诇专讘谞谉 讚讛讻讗 谞诪讬 讻讬讜谉 砖讛驻住讬拽谉 讬讻住讛 讜讗讞"讻 讬讘专讱 讜讬砖讞讜讟 讜讬讘专讱 讜讬讻住讛 讜讻谉 注讬拽专. 
讜讻转讘讜 诪拽爪转 讞讻诪讬 讛爪专驻转讬诐 砖讗住讜专 诇讚讘专 讗注驻"讬 砖讚注转讜 诇讞讝讜专 讜诇讘专讱 砖讗住讜专 诇讙专讜诐 讘专讻讜转 砖讬讻讜诇 诇爪讗转 讘讗讞讚 讜专讗讬讬转诐 诪讚讙专住讬' 讘讬讜诪讗 驻' 讘讗 诇讜 讜讘住讜讟' 驻' 讜讗诇讜 谞讗诪专讬谉 讜讘注砖讜专 砖讘讞讜诪砖 讛驻拽讜讚讬诐 拽讜专讗 注诇 驻讛 讜讛讜讬谞谉 讘讛 讜谞讬转讬 住"转 讜谞拽专讬 讘讬讛 讗诪专 专砖讘"诇 诪砖讜诐 讘专讻讛 砖讗讬谞讛 爪专讬讻讛 讗诇诪讗 讻诇 诪拽讜诐 砖讬讻讜诇 诇驻讟讜专 注爪诪讜 讘讘专讻讛 讗讞转 讗住讜专 诇讜 诇讙专讜诐 讞讬讜讘 讘专讻讜转 讛专讘讛 讗讘诇 转谉 诇讬 注讜祝 讗讜 住讻讬谉 讗讬谞讜 讛驻住拽 讻讚讗诪专讬' 讟讜诇 讻专讜讱 讜讙讘讜诇 诇转讜专讬 讚诇讗 讛讜讬 讛驻住拽, 注"讻.
讜谞专讗讛 砖讗诐 谞诪诇讱 诇砖讞讜讟 砖爪专讬讱 讘专讻讛 讗讞专转 砖讛专讬 诪讚诪讬谉 讛专讘讛 讘讙诪' 诇诪注砖讛 讚转诇诪讬讚讬 讚专讘 讜讛讚讘专 讬讚讜注 讚讛转诐 诪砖讜诐 谞诪诇讱 讛讜讗 讚讻讬讜谉 讚讗讬讬专讬 讛讘 讜谞讬讘专讬讱 注拽专讬 讚注转讬讬讛讜 诪诇诪砖转讬 讜爪专讬讻讬谉 讘专讻转 讛讬讬谉 讜讻谉 诪爪讗转讬 诇讛专讘 讗讘 讘"讚 讝"诇 讜讻讚讘专讬 讘注诇 讛诇讻讜转 砖驻讬专砖谞讜 诪讻住讛 讜诪讘专讱 讜砖讜讞讟 讜诪讻住讛 讝讜.
讘讛"讙 - 讜讘转专 讚诪讻住讛 诪讞讜讬讘 诇讘专讜讻讬 讗拽讘"讜 注诇 讻住讜讬 讛讚诐 讜转诪讛谞讬 诪讗讬 砖谞讗 诪讻诇 讛诪爪讜转 砖诪讘专讱 注诇讬讛谉 注讜讘专 诇注砖讬讬转谉 讜讗驻砖专 诪驻谞讬 砖讝讜 诪爪讜讛 转诇讜讬讛 讘砖讞讬讟讛 砖讗诐 砖讞讟 砖讞讬讟讛 砖讗讬谞讛 专讗讜讬讛 驻讟讜专 诪诇讻住讜转 讜讻讘专 讛转讞讬诇 讘讛 讜讗讬谞讜 注讜讘专 诇注砖讬讬转' 诇驻讬讻讱 转拽谞讜 诇讗讞专 讻讬住讜讬 砖讛讻砖专 诪爪讜讛 讛讜讗 讜诪砖"讛 转拽讬谞讜 讘讛 注诇 讜诇讗 转拽谞讜 诇讻住讜转 讗注"驻 砖诪砖讞讟 诇讗 住讙讬 讚诇讗 诪讻住讬.





专砖讘"讗

诪讜讚讛 专"讬 诇注谞讬谉 讘专讻讛 砖讗讬谞讜 诪讘专讱 讗诇讗 讘专讻讛 讗讞转. 驻讬专砖 专讘讬谞讜 砖诇诪讛 讝"诇 诇注谞讬谉 讘专讻讛 注诇 讛砖讞讬讟讛 讗讬谉 爪专讬讱 诇讘专讱 诇讗讞专 讻讬住讜讬, 讜诪砖诪注 诪转讜讱 驻讬专讜砖讜 讚讘专讻转 讻讬住讜讬 爪专讬讱 诇讞讝讜专 讜诇讘专讱 讘讻讬住讜讬 砖谞讬, 讜讟注诪讗 讚诪诇转讗 诪砖讜诐 讚讻讬住讜讬 讜讘专讻转 讻讬住讜讬 诇讗 讛讜讬 讛驻住拽 诇注讜诇诐 诇砖讞讬讟讛, 诪砖讜诐 讚住讘讬专讗 诇讬讛 讻讟讜诇 讘专讜讱 讟讜诇 讘专讜讱, 讗讬 谞诪讬 讙讘讬诇 诇转讜专讬 讚诇讗 讛讜讬 讛驻住拽, 讚爪讜专讱 讛诪爪讜讛 讛讜讗. 讗讘诇 砖讞讬讟讛 砖谞讬讬讛 讗讬谞讛 爪讜专讱 讛讻讬住讜讬 讛专讗砖讜谉, 讜讛讜讛 诇讬讛 讛驻住拽 讘讬谉 讻讬住讜讬 讗讞讚 诇讻讬住讜讬 砖谞讬, 讜讘砖诐 专"转 讝"诇 讚讗驻讬诇讜 注诇 讛讻讬住讜讬 讗讬谞讜 诪讘专讱 讗诇讗 讘专讻讛 讗讞转, 讗祝 注诇 驻讬 砖砖讞讟 讗讞专 讛讻讬住讜讬. 讜讛讜讗 讛谞讻讜谉, 讻讬讜谉 砖讗讬谉 讛砖讞讬讟讛 诪驻住拽转 讻讚讗诪专讬谞谉 讛讻讗 讗驻砖专 讚砖讞讬讟 讘讞讚讗 讬讚讗 讜诪讻住讛 讘讞讚讗 讬讚讗, 讜讛讻讬谉 讛讜讗 诪住拽谞讗 讚砖诪注转讗.
讜诇注谞讬谉 讛驻住拽 讻讙讜谉 砖住讞 讘讬谉 砖讞讬讟转 注讜祝 诇注讜祝, 讬砖 诪讬 砖讗讜诪专 砖爪专讬讱 诇讞讝讜专 讜诇讘专讱. 讜讻注谞讬谉 砖讗诪专讜 讙讘讬 转驻讬诇讬谉 讚讗诪专 讘诪谞讞讜转 (诇讜, 讗) 住讞 讘讬谉 转驻诇讛 诇转驻诇讛 讞讜讝专 讜诪讘专讱, 讜讝讜 讛讬讗 讚注转 专讘讜转讬谞讜 讘注诇讬 讛转讜住' 讝"诇. 讜讬砖 讗讜诪专讬诐 砖讝讜 讛讬讗 讙诐 讻谉 讚注转 专讘讬谞讜 讗诇驻住讬 讝"诇 诪诪"砖 讘专"讛 诇注谞讬谉 转驻讬诇讬谉 (诇讙, 讘) 讘砖诐 讙讗讜谉 讝"诇 讚讟注诐 讛注谞讬谉 诇注谞讬谉 转驻讬诇讬谉 砖讞讜讝专 讜诪讘专讱 诪驻谞讬 砖讛谉 砖转讬 诪爪讜转 砖讗讬谉 诪注讻讻讘讜转 讝讜 讗转 讝讜, 讜讙诐 讘' 注讜驻讜转 讗诇讜 讗讬谞谉 诪注讻讘讬谉 讝讜 讗转 讝讜, 讜讻砖转讬 诪爪讜转 讛谉, 讛讬诇讻讱 讻讬讜谉 砖住讞专 讞讜讝专 讜诪讘专讱 注诇 讛讘'. 讜诪讬讛讜 讗诐 住讞 讘注谞讬谉 讛砖讞讬讟讛 讻讙讜谉 砖讗诪专 转谉 诇讬 注讜祝 讗讞讚 讗讜 讻注谞讬谉 讝讛, 诇讗 讛讜讬 讛驻住拽, 讚爪讜专讱 讛砖讞讬讟讛 讛讜讛, 讜讚诪讬 (讘专讻讜转 诪, 讗) 诇讟讜诇 讘专讜讱 讚诇讗 讛讜讬 讛驻住拽, 讜讛讬讬谞讜 谞诪讬 讚讘专讻转 讻讬住讜讬 砖诪讘专讱 讘讬谞转讬讬诐 讗讬谞讜 讛驻住拽, 诇驻讬 砖讛讜讗 诪爪专讻讬 讛砖讞讬讟讛, 讜讻诪讛 砖讻转讘转讬 诇诪注诇讛. 讜讘讛诇讻讜转 讙讚讜诇讜转 [讻'] 讜讛讬讻讗 讚讘注讬 诇诪砖讞讟 注砖专 讝讜讙讬转讗 讜砖讞讟 讞讚 诪讬谞讬讬讛讜 讗砖转注讬 诇讻住讬讬' 讜讛讚专 诇讬讘专讬讱 讜诇讬砖讞讜讟 讛谞讱 讗讞专讬谞讗转讗. 讜讻谉 讻转讘 讛专讗讘"讚 讝"诇 诪讻住讛 讜诪讘专讱 讜砖讜讞讟 讜诪讻住讛. 讜诪讛 砖讞讬讬讘讜 诇讻住讜转 拽讜讚诐 砖讞讬讟转 砖谞讬 讜诇讗 讗诪专讜 讬讘专讱 讜讬砖讞讜讟 讜讗讞专 讻讱 讬讘专讱 讜讬讻住讛 砖谞讬讛诐, 谞转谉 讟注诐 诇讚讘专讬讛诐 讛专诪讘"谉 讝"诇 讜讗诪专 讚讗驻砖专 讚讙诪专讬 诇讬讛 诪讚专讘讬 讬讛讜讚讛 讚讗诪专 砖讞讟 讞讬讛 讬讻住讛 讜讗讞专 讻讱 讬砖讞讜讟 讗转 讛注讜祝, 讜诇讗 讗诪专 砖讞讟 讞讬讛 讬砖讞讜讟 讗转 讛注讜祝 讜讬讻住讛 讛讞讬讛 讜讗讞专 讻讱 讛注讜祝, 讚讗诇诪讗 讻讬讜谉 砖诪爪讜转 讞诇讜拽讜转 爪专讬讱 诇讙诪讜专 诪爪讜讛 专讗砖讜谞讛 讜讗讞专 讻讱 讬转讞讬诇 讘砖谞讬讛, 讜讗祝 注诇 驻讬 砖讗讬谉 讛诇讻讛 讻专讘讬 讬讛讜讚讛 讘讚诐 讗诇讗 讻专讘谞谉, 讙诪专讬 诪讬谞讬讛 诇专讘谞谉. 讚讛讻讗 谞诪讬 讻讬讜谉 砖讛驻住讬拽 讬讻住讛 讜讗讞专 讻讱 讬讘专讱 讜讬砖讞讜讟 讜讬讘专讱 讜讬讻住讛.
讜诪讬讛讜 专讗讬转讬 讘砖诐 专讘讬谞讜 讛专讘 讝"诇 讚讗驻讬诇讜 住讞 讗"爪 诇讞讝讜专 讜诇讘专讱 讜诇讗 讚诪讬 诇转驻讬诇讬谉, 讚讛转诐 诪爪讜讛 讛讬讗 诪讞讜讬讬讘转 注诇讬讜, 讜讻讬讜谉 砖讛转讞讬诇 砖讜讘 讗讬谉 专砖讗讬 诇驻住讜拽 讜诇讛转注住拽 讘砖讬讞讛, 讜讗诐 砖讞 注讘讬专讛 讛讬讗 讘讬讚讜, 讜讞讜讝专 注诇讬讛 诪注讜专讻讬 讛诪诇讞诪讛, (诪谞讞讜转 诇讜, 讗) 讗讘诇 讛讻讗 讚讗讬 讘注讬 砖讞讬讟 讜讗讬 讘注讬 诇讗 砖讞讬讟 诇讗 诪讞讬讬讘 诇诪讛讚专 讜讘专讜讻讬, 诪讬讚讬 讚讛讜讛 诇讬讛 讗拽讘讬注讜转 住注讜讚讛 讜讻讚讻讜转讬讛 讚讗诐 住讞 讘讗诪爪注 住注讜讚讛 讗讬谞讜 讞讜讝专 讜讘讜爪注. 讜讻谉 讻转讘 专讘讬谞讜 诪砖讛 讘专 谞讞诪谉 讝"诇. 讗诇讗 砖讞砖(讘)[砖] 诇讚讘专讬 讛专讘 讘注诇 讛诇讻讜转 砖讻转讘 讘讛驻讱 讻诪"砖. 讜诪讬讛讜 讻转讘讜 专讘讜转讬谞讜 讘注诇讬 讛转讜住' 讝"诇 讚讗讬谞讜 专砖讗讬 诇讚讘专 讻讚讬 诇讛专讘讜转 讘讘专讻讜转. 讚讗住讜专 诇讛专讘讜转 讘讘专讻讜转 讗诐 讬讻讜诇 诇驻讟讜专 注爪诪讜 讘讘专讻讛 讗讞转. 讻讚讗诪专讬谞谉 讘讬讜诪讗 讘驻专拽 讘讗 诇讜 (讬讜诪讗 注, 讗) 讜讘驻专拽 讗诇讜 谞讗诪专讬谉 讘住讜讟讛 (诪讗, 讗) 讚转谞谉 讜谞讜讟诇 住"转 讜拽讜专讗 讘讜 讗讞专讬 诪讜转 讜讗讱 讘注砖讜专 讜讘注砖讜专 砖讘讞讜诪砖 讛驻拽讜讚讬诐 拽讜专讗 注诇 驻讛, 讜驻专讬讱 讘讙诪专讗 讜谞讬转讬 住驻专 转讜专讛 讜谞讬拽专讬 讘讬讛, 讜诪砖谞讬 专讬砖 诇拽讬砖 诪砖讜诐 讘专讻讛 砖讗讬谞讛 爪专讬讻讛, 讗诇诪讗 讻讬讜谉 讚讬讻讜诇 诇驻讟讜专 注爪诪讜 讘讘专讻讛 讗讞转 拽专讬 诇讬讛 讘专讻讛 砖讗讬谞讛 爪专讬讻讛.
讜诇注谞讬谉 谞诪诇讱 讻转讘 专讘讬谞讜 诪砖讜诇诐 讝"诇 讘讗讬住讜专讬 诪砖讛讜 砖诇讜 砖讛讜讗 爪专讬讱 诇讞讝讜专 讜诇讘专讱 注诇 砖讞讬讟讛, 讻讚讗诪专讬谞谉 (驻住讞讬诐 拽讙, 讘) 讘谞诪诇讱 砖爪专讬讱 诇讘专讱 注诇 讻诇 讻讜住 讜讻讜住 讜讗祝 注诇 驻讬 砖注讚讬谉 诇讗 讘讬专讱 讘专讻讛 讗讞专讜谞讛 讘注谞讬谞讜 讛讜讗 注讜诪讚 讜讻谉 讛讚讬谉 讘砖讜讞讟 讗祝 注诇 驻讬 砖注讚讬讬谉 讬砖 诇讜 诇讘专讱 讘专讻讛 讗讞专讜谞讛 砖讛讜讗 讘专讻转 讻讬住讜讬, 诪讻诇 诪拽讜诐 讻讬讜谉 砖住诇拽 讚注转讜 诪诇砖讞讜讟 爪专讬讱 诇讞讝讜专 讜诇讘专讱 注诇 讛砖讞讬讟讛, 讜讻谉 讻转讘 讛专讘 专讘讬谞讜 诪砖讛 讘专 谞讞诪谉 讝"诇. 讜讛讘讬讗 专讗讬讛 诪讚诪讚诪讬谞谉 诇讛 讘讙诪专讗 诇诪注砖讛 (讚转诇诪讜讚) [讚转诇诪讬讚讬] 讚专讘. 讜讛讚讘专 讬讚讜注 讚讛转诐 诪砖讜诐 谞诪诇讱 讛讜讗, 讚讻讬讜谉 讚讗诪专讬 讛讘 讜谞讘专讱 注拽专讜 讚注转讬讬讛讜 诪诇诪砖转讬 讜爪专讬讻讬谉 讘专讻转 讛讬讬谉. 讜讻谉 讻转讘 讛专讗讘"讚 讝"诇, 讜讻转讘 注讜讚 讛专讘 专讘讬谞讜 诪砖讜诇诐 讝"诇 讜讗讬谞讜 讚讜诪讛 诇讬讜砖讘 讜讗讜讻诇 讘转讜讱 住注讜讚转讜 讚讗祝 注诇 驻讬 砖讙诪专 讘诇讘讜 砖诇讗 诇讗讻讜诇 讗讬谞讜 讞讜讝专 讜讘讜爪注, 讜讻讚讗诪专讬谞谉 讘讘专讻讜转 (诪讘, 讗) 讗驻讬诇讜 讙诪专 讜讗驻讬诇讜 住诇拽 诪讜转专 诇讗讻讜诇 注讚 砖讬讟讜诇 讬讚讬讜, 讚讛转诐 诪砖讜诐 讚讬砖 拽讘注 诇讗讻讬诇讛, 讜驻注诪讬诐 砖讗讚诐 讬讜砖讘 讘住注讜讚讛 拽讟谞讛, 讜诪诪砖讬讱 诇住注讜讚讛 讙讚讜诇讛 讗讘诇 讗讬谉 拽讘注 诇砖转讬讛, 讜诪砖讜诐 讛讻讬 谞诪诇讱 讞讜讝专 讜诪讘专讱.
讘讛诇讻讜转 讙讚讜诇讜转, 讜讘转专 讚诪讻住讛 诪讞讬讬讘 诇讘专讜讻讬 讘专讜讱 讗转讛 讛' 讗诇 讛讬谞讜 诪诇讱 讛注讜诇诐 讗砖专 拽讚砖谞讜 讘诪爪讜转讬讜 讜爪讜谞讜 注诇 讻讬住讜讬 讛讚诐. 讜讗祝 注诇 讙讘 讚讗诪专讬谞谉 (驻住讞讬诐 讝, 讘) 讻诇 讛诪爪讜转 讻讜诇谉 诪讘专讱 注诇讬讛谉 注讜讘专 诇注砖讬讬转谉, 讛讻讗 砖讗谞讬 诪驻谞讬 砖讝讜 讘专讻讛 转诇讜讬讛 讘砖讞讬讟讛 砖讗诐 砖讞讟 砖讞讬讟讛 砖讗讬谞讛 专讗讜讬讛 驻讟讜专 诪诇讻住讜转, 讜讗诐 讻谉 讻讘专 讛转讞讬诇 讘讛 讜讗"讗 讘讛 注讜讘专 诇注砖讬讬转讛, 诇驻讬讻讱 转拽谞讜讛 讗讞专 讻讬住讜讬 砖讛讻砖专 诪爪讜讛 讛讬讗, 讜诇驻讬讻讱 转拽谞讜讛 讙"讻 讘注诇 讜诇讗 转拽谞讜 讘诇讻住讜转, 讗祝 注诇 驻讬 砖诪砖注讛 砖砖讞讟讛 诇讗 住讙讬讗 讚诇讗 诪讬讻住讬, 讻讱 诪爪讗转讬 诇专诪讘"谉 讝"诇.



讗诪专 诇讛讜 专讘 讬讬讘讗 住讘讗 讛讻讬 讗诪专 专讘 讻讬讜谉 讚讗诪专讬转讜 讛讘讜 讜谞讘专讬讱 讗讬转住专 诇讻讜 诇诪砖转讬 讞诪专讗. 驻讬专砖 专讘讬谞讜 砖诇诪讛 讝"诇 注讚 砖讬讘专讱 诇驻谞讬讜. 讜讻谉 驻讬专砖 专"讞 讝"诇. 讜讻谉 讻转讘 讘讛诇讻讜转 专讘讬谞讜 讗诇驻住讬 讝"诇 讘注专讘讬 驻住讞讬诐, 讜讟注诪讗 讚诪讬诇转讗 诪砖讜诐 讚讻讬讜谉 讚讗诪专讬 讛讘 讜谞讘专讬讱 讛讜讛 诇讬讛 谞诪诇讱 讜诪讬讞讬讬讘 诇讘专讱, 讜诪讬讛讜 讗诐 讞讜讝专 讜诪讘专讱 转讞讬诇讛 诪讜转专 诇砖转讜转 讜讗驻讬诇讜 拽讜讚诐 讘专讻转 讛诪讝讜谉, 讜讻讚讗诪专讬谞谉 讘驻住讞讬诐 讘驻专拽 注专讘讬 驻住讞讬诐 (驻住讞讬诐 拽讙, 讘) 诪专 讝讜讟专讗 讘专讬讱 讗讻住讗 拽诪讗 讜讗讻住讗 讚讘专讻转讗 讜讗诪专 讗谞讗 讚注讘讚讬 讻转诇诪讬讚讬 讚专讘, 讻诇讜诪专 讚注拽专讬' 讚注转讬 诪诇砖转讜转 讗讬 讘注讬 诇诪讛讚专 讜诪砖转讬 讘注讬 诇讘专讜讻讬 讘讜专讗 驻专讬 讛讙驻谉. 讜讗诇 转转诪讛 砖讛专讬 讗诪专讜 (诇拽诪谉 讞讜诇讬谉 拽讝, 讘) 讙讘讬 砖诪砖 讚爪专讬讱 诇讘专讱 注诇 讻诇 驻专讜住讛 讜驻专讜住讛, 讻诇讜诪专 诇驻谞讬讛 诪砖讜诐 谞诪诇讱, 讜讗祝 注诇 驻讬 砖讗讬谞讜 爪专讬讱 诇讘专讱 讗讞专讬讛 注诇 讻诇 讗讞转 讜讗讞转 讗诇讗 讘专讻讛 讘讗讞专讜谞讛 诇讻讜诇谉. 讜讗诐 转讗诪专 讗诐 讻谉 诪讗讬 拽讗诪专 诇讛讜 专讘 讬讬讘讗 住讘讗 讻讬讜谉 讚讗诪专讬转讜 讛讘讜 讜谞讘专讬讱 讗讬转住专 诇讻讜 诇诪砖转讬, 讚讬诇诪讗 注诇 讬讚讬 讘专讻讛 讛讬讜 专讜爪讬诐 诇砖转讜转. 讬砖 诇讜诪专 讚诪讜专讛 讛讬讛 诇讛诐 砖谞讗住专讜 诪诇砖转讜转 讘诇讗 讘专讻讛. 讜讻转讘讜 讘转讜住驻讜转 专讘讜转讬谞讜 讛爪专驻转讬诐 讝"诇 讚讛讗 讚转谞讬讗 讘注专讘讬 驻住讞讬诐 (拽讗, 讘) 讞讘专讬诐 砖讛讬讜 诪住讜讘讬谉 讜注拽专讜 专讙诇讬讛诐 诇爪讗转 讜讻讜', 讗讘诇 诇讗 讛谞讬讞讜 砖诐 讝拽谉 讗讜 讞讜诇讛 讻砖讛谉 讬讜爪讗讬诐 讟注讜谞讬谉 讘专讻讛 诇诪驻专注 讜讻砖讛谉 讞讜讝专讬谉 讟注讜谞讬谉 讘专讻讛 诇讻转讞诇讛, 讜讗诐 讬爪讗讜 讜诇讗 讘专讻讜 诇诪驻专注 讻砖讬爪讗讜 讜诇讗 砖讛讜 诇讞讝讜专 讻砖讛谉 讞讜讝专讬谉 讗讬谉 讟注讜谞讬谉 讘专讻讛 诇诪驻专注 讗诇讗 诪讘专讻讬谉 讘专讻转 讛诇讞诐 讜讘专讻讛 讗讞专讜谞讛 讗讞转 诇砖转讬 讛讗讻讬诇讜转. 讜讛讗 讚转谞讬讗 讘转讜住驻转讗 讚讘专讻讜转 (驻"讚, 讛讬"讞) 讘注诇 讛讘讬转 砖讛讬讛 诪住讘 讜拽专讗讜 讞讘专讜 诇讚讘专 注诪讜 讗讬谉 爪专讬讱 诇讘专讱 诇诪驻专注 讛驻诇讬讙 爪专讬讱 [诇讘专讱] 诇诪驻专注, 讻砖讛讜讗 讞讜讝专 诪讘专讱 讘转讞讬诇讛, 诇讗讜 讻砖讛讜讗 讞讜讝专 拽讗诪专 砖爪专讬讱 诇讘专讱 讗诇讗 讛驻诇讬讙 讚拽讗诪专 讚讛讬讬谞讜 砖拽专讗讜 诇讛驻诇讬讙, 讜诪砖讜诐 讛讻讬 拽讗诪专 砖爪专讬讱 诇讘专讱 诇诪驻专注 讜拽讜讚诐 砖讬爪讗 拽讗诪专 砖诪讗 讬砖讛讛, 讜讘讬讜诪讗 驻专拽 砖诇讬砖讬 (诇, 讗) 转谞讬讗 讚讘专 注诐 讞讘讬专讜 讜讛驻诇讬讙 讟注讜谉 谞讟讬诇转 讬讚讬诐, 诪砖诪注 诪讚讟注讜谉 谞讟讬诇转 讬讚讬诐 讚讛讜讗 讛讚讬谉 讘专讻转 讛诪讜爪讬讗, 讗讘诇 讘专讻转 讛诪讝讜谉 诇讗 拽转谞讬, 讜诪讬讬专讬 讘砖诇讗 讛讬讛 讬讜讚注 诪转讞讬诇讛 砖讬驻诇讬讙 诇讚讘专, 讜诪砖讜诐 讛讻讬 讗讬谉 爪专讬讱 讘专讻讛 诇诪驻专注.
讜诪讬讛讜 诇注谞讬谉 驻住拽 讛诇讻讛 诇驻讬 诪讛 砖讻转讘 专讘讬谞讜 讗诇驻住讬 讝"诇 讘驻专拽 注专讘讬 驻住讞讬诐 讚讛诇讻讛 讻专讘 砖砖转 讚讗诪专 讗讞讚 讚讘专讬诐 砖讗讬谉 讟注讜谞讬谉 诇讗讞专讬讛诐 讘诪拽讜诪谉 讻讙讜谉 驻讬专讜转 讜讬讬谉 讜讗讞讚 讚讘专讬诐 砖讟注讜谞讬谉 讘专讻讛 诇讗讞专讬讛诐 讘诪拽讜诪谉 讻讙讜谉 驻转 讜诪讬谞讬 (讚讙讬诐) [讚讙谉]. 讟注讜谞讬谉 讘专讻讛 (砖)[讘]砖讬谞讜讬 诪拽讜诐, 讛谞讬 讘专讬讬转讜转 谞诪讬 讛讬诇讻转讗 谞讬谞讛讜, 讗讘诇 诇讚讘专讬 诪讬 砖驻住拽 讻讚讘专讬 专讘 讞住讚讗 讚讗诪专 讚讘专讬诐 砖讟注讜谞讬谉 讘专讻讛 诇讗讞专讬讛诐 讘诪拽讜诪谉 砖讬谞讜讬 诪拽讜诐 讗讬谉 爪专讬讱 诇讘专讱, 讛谞讬 讘专讬讬转讜转 讚诇讗 讻讛诇讻转讗 谞讬谞讛讜, 讚讛讗 诇拽讬讘注讛 讛讚专, 讜讻谉 讻转讘 讛专讘 讘注诇 讛转讜住驻讜转 讝"诇 讚拽讬讬诪讗 诇谉 讻专"讞 诪讚转谞讬讗 讛转诐 讻讜转讬讛.
讜诇注谞讬谉 爪讬专讜祝 讗讞专 砖讙诪专讜 诇讗讻讜诇 讜诇讗 讗诪专讬 讛讘 讜谞讘专讬讱 讜讗讬 讛讜讜 诪讬讬转讬 诇讛讜 诪讬讚讬 讜诪爪讜 讗讻诇讬 诪讬谞讬讛 讜讘讗 讗讞专 诇讗讻讜诇 讜诇讛爪讟专祝 注诪讛诐 讗讜讻诇 讜诪爪讟专祝, 讜讗诐 诇讗讜 讗讬谞讜 诪爪讟专祝, 讜讻讚讗诪专讬谞谉 讘讘专讻讜转 (诪讝, 讗) 专讘 讜砖诪讜讗诇 讛讜讛 讬转讘讬 讘住注讜讚讛 注诇 专讘 砖讬诪讬 讘专 讞讬讬讗 讛讜讛 拽讗 诪住讘专 诇诪讬讻诇 讗诪专 诇讬讛 诪讗讬 讚注转讱 诇讗讬爪讟专讜驻讬 讘讛讚谉 讗谞谉 讗讻诇讬谞谉 诇讬讛, 讗诪专 诇讬讛 砖诪讜讗诇 讗讬 讛讜讛 诪讬讬转讬 诇讬 讗专讚讬诇讬 讜讙讜讝诇讛 诇讗讘讗 诪讬 诇讗 讗讻诇讬谞谉. 讜讗讬 拽砖讬讗 诇讱 讛讗 讚讗诪专讬谞谉 讛转诐 讘驻专拽 砖诇砖讛 砖讗讻诇讜 (讘专讻讜转 诪讞, 讗) 讬谞讗讬 诪诇讻讗 讜诪诇讻转讗 讻专讻讜 专驻转讗 讗讛讚讚讬 讗诪专讜 诪讗谉 讬讛讬讘 诇谉 讙讘专讗 讚诪讘专讱 诇谉, 讗讬讬转讛讜 诇专' 砖诪注讜谉 讘谉 砖讟讞 讬讛讘讜 诇讬讛 讻住讗 讚转诪专讗, 讗诪专 诇讬讛 讘专讬讱 诇谉, 讗诪专 诪讗讬 讗讘专讱 讘专讜讱 砖讗讻诇 讬谞讗讬 讜讞讘讬专讬讜, 砖转讬讬讛 诇讛讛讜讗 讻住讗, 讗讬讬转讬 诇讬讛 讻住讗 讗讞专讬谞讗 讜讘专讬讱, 讜讛讗 讻讬讜谉 讚讗诪专讜 诇讬讛 讘专讬讱 诇谉 讜注拽专讜 讚注转讬讬讛讜 诇讙诪专讬 诪诪砖转讬讛 讜诪讻诇讗 讛讬讻讬 讗爪讟专讬祝 讘讛讚讬讬讛讜, 讻讘专 转讬专爪讜 讘转讜住' 专讘讜转讬谞讜 讛爪专驻转讬诐 讝"诇 讚讛讗 驻专讻讬谞谉 诇讬讛 讛转诐 讛讬讻讬 注讘讬讚 讛讻讬 讜讛讗诪专 专讘讬 讬讜讞谞谉 诇注讜诇诐 讗讬谞讜 诪讜爪讬讗 讗转 讛专讘讬诐 讬讚讬 讞讜讘转谉 注讚 砖讬讗讻诇 讻讝讬转 讚讙谉, 讜驻专拽讬谞谉 专"砖 讘谉 砖讟讞 讚注讘讬讚 诇讙专诪讬讛 讛讜讗 讚注讘讬讚, 讜讛讜讗 讛讚讬谉 讚讛讜讛 诪爪讬 诇诪讬诪专 讛讻讬 诪讗讬 讟注诪讗 讻讬讜谉 讚讗诪专讬 讛讘 讜谞讘专讬讱 转讜 诇讗 诪爪讟专祝 讘讛讚讬讬讛讜, 讗诇讗 讚诇讙专诪讬讛 讛讜讗 讚注讘讚.





专讬讟讘"讗

讛讗 讚转谞谉 专"讬 讗讜诪专 砖讞讟 讞讬讛 讬讻住讛 讜讗讞"讻 讜砖讞讟 讗转 讛注讜祝 讗诪专讜 注诇讛 讗"专 讞谞讬谞讗 诪讜讚讛 专"讬 诇注谞讬谉 讘专讻讛 砖讗讬谞讜 诪讘专讱 讗诇讗 讘专讻讛 讗讞转 驻讬' 专砖"讬 讝"诇 砖讗讬谉 爪专讬讱 诇讘专谉 讘讗讞专讜谉 注诇 讛砖讞讬讟讛 讜讬砖 砖住讜讘专讬谉 诇讚拽讚拽 讘讚注转 专砖"讬 讝"诇 讻讬 注诇 讛讻住讜讬 讛讗讞专讜谉 讞讜讝专 讜诪讘专讱 讜讛诪讞讜讜' 砖讘讟注诪讬诐 砖谞转谞讜 诇住讘专讗 讝讜 讚讘砖诇诪讗 讘讘专讻转 砖讞讬讟讛 讻讬讜谉 讚讻砖砖讞讟 专讗砖讜谉 讙诐 讛讗讞专讜谉 讛讬' 诇驻谞讬讜 讜讞诇 讘专讻讛 砖诇 专讗砖讜谉 注诇 砖谞讬讛诐 讜讗讬谉 讛讻讬住讜讬 砖讘讬谞讬讛诐 讛驻住拽 讻讬讜谉 讚讗驻砖专 讚砖讞讟 讘讞讚讗 讬讚讗 讜诪讻住讛 讘讞讚讗 讻讚诪驻专' 讜讗讝讬诇 讗讘诇 诇注谞讬谉 讘专讻转 讻讬住讜讬 讻讬讜谉 讚讻讬 讻讬住讛 讚诐 讛专讗砖讜谉 讜诪讘专讱 注诇讬讜 注讚讬讬谉 讗讬谉 讚诪讜 砖诇 讗讞专讜谉 讘注讜诇诐 诇讗 讞讬讬诇 注诇讬讛 讘专讻讛 讚专讗砖讜谉 讜讛讜讬 砖讞讬讟 讚讘谞转讬讬诐 讛驻住拽' 讗注"讙 讚讗驻砖专 讚砖讞讬讟 讘讞讚 讬讚讜 讜诪讻住讛 讘讞讚 讬讚讜 讗讘诇 专"转 讝"诇 驻讬 讚讘讬谉 讘讘专讻转 砖讞讬讟讛 讜讘讬谉 讘讘专讻转 讻讬住讜讬 拽讗诪专 专"讞 讚讚讬' 讘讘专讻讛 讗讞转 讜谞专讗讛 砖讗祝 专砖"讬 讝"诇 讻讱 讛讜讗 住讜讘专 讜诇讗 谞拽讟 砖驻讬专讜砖讜 讘专讻转 砖讞讬讟讛 讗诇讗 诪砖讜' 讚专"讬 诇讗 讗讬讬专讬 讘诪转谞讬转讬谉 讗诇讗 讘砖讞讬讟转 讛讗讞专讜谉 讜诇讗 讘讻住讜讬讜 讜讬砖 诇诪讚讬谉 诪讻讗谉 诪讚专"讬 诇专讘谞谉 讚讛诇讻转讗 讻讜讜转讬讛讜 砖讛砖讜讞讟 注诇 讚注转 诇砖讞讜讟 讞讬讛 讗讞转 讗讜 注讜祝 讗讞讚 讘诇讘讚 讜拽讜讚诐 砖讻讬住讛 讛讘讬讗讜 注讜讚 注讜祝 讗讞讚 讗讜 讞讬讛 诇砖讞讜讟 讚讛砖转讗 讗祝 诇专讘谞谉 爪专讬讱 诇讞讝讜专 讜诇讘专讱 注诇 讛讗讞专讜谉 诇驻讬 砖讛讜讗 谞诪诇讱 讞讬讬讘 诇讻住讜转 讘转讞讬诇讛 讜讗讞"讻 讬砖讞讜讟 讚讛讗 诇专"讬 注讜砖讛 讻谉 讘讬谉 讞讬讛 讜注讜祝 诇驻讬 砖讻诇 讗讞讚 讞诇拽 诇注爪诪讜 讜讗注驻"讬 砖讗讬谞讜 爪专讬讱 诇讞讝讜专 讜诇讘专讱 讻"砖 讘讝讜 砖爪专讬讱 诇讞讝讜专 讜诇讘专讱 砖讬砖 诇讜 诇驻住讜拽 讜诇讻住讜转讜 讘转讞讬诇讛 讜讗讞专 讻讱 诇砖讞讜讟 讜讗讬谉 讝讜 专讗讬讛 讚讛讛讬讗 讚专"讬 砖谞讬 讛讬讗 诇驻讬 砖讛谉 砖转讬 诪爪讜转 讻讚谞驻拽讗 诇谉 诪拽专讗 诪讛 砖讗讬谉 讻谉 讘讝讜 诇专讘谞谉 砖讛讻诇 诪爪讜讛 讗讞转 讗诇讗 砖讛诪诇讗讻讛 拽讜讘注转 讘专讻' 讜讗注驻"讬 讻谉 讟讜讘 诇注砖讜转 讻谉 诇讻转讞讬诇讛 讜讚注转 诪讜专讬 讛专讘 讝"诇 讚讟讘讞 讛拽讘讜注 诇砖讞讜讟 讜讛讘讬讗讜 诇讜 诇砖讞讜讟 讘注讜讚 砖注讜住拽 讘砖讞讬讟转讜 讗讬谉 讚讬谞讜 讻谞诪诇讱 讜讗讬谞讜 讞讜讝专 讜诪讘专讱 讚讚注转讬讛 讗讛讻讬 讜讗住讜专 诇砖讜讞 讘讬谉 讘专讻讛 诇砖讞讬讟讛 讻讚讬谉 讻诇 讘专讻转 讛诪爪讜转 讗诇讗 讘讚讘专 砖讛讜讗 爪讜专讱 砖讞讬讟讛 讻讚专讱 砖讗诪专讜 讘讟讜诇 讘专讜讱 讘驻' 讻讬爪讚 诪讘专讻讬' 讗讘诇 讗讞专 砖讛转讞讬诇 诇砖讞讜讟 诪讜转专 诇讜 诇砖讜讞 讘谞转讬讬诐 讜诇讗 讛讜讬 讛驻住拽 讻砖诐 砖讗讬谉 砖讬讞讛 诪驻住拽转 讘讗诪爪注 讗讻讬诇讛 诇讘专讻转 讛谞讛谞讬谉 讜诇讗 讚诪讬 诇砖讜讞 讘讬谉 转驻诇讛 诇转驻诇讛 讚讛转诐 诇驻讬 砖讛诐 讻砖转讬 诪爪讜转 讜诇讗 讻讚讘专讬 讘注诇 讛"讙 讝"诇 讜诪讬 砖讚注转讜 诇砖讞讜讟 讘讛诪讜转 讛专讘讛 讜讘专讱 讜讛转讞讬诇 讜砖讞讟 讜讘讗 讞讘讬专讜 诇住讬讬注讜 讚注转 诪讜专讬 讛专讘 讝"诇 砖讗讬谉 讛讗讞专讜谉 爪专讬讱 诇讘专讱 讚讘专讻转讜 砖诇 专讗砖讜谉 驻讟专诐 讜讻讚讻转讬讘谞讗 诇注谞讬谉 讘专讻转 讘讚讬拽转 讛讞诪抓 讘驻"拽 讚驻住讞讬诐 讘住"讚.



讻讬讜谉 讚讗诪专讬谞讛讜 讛讘 讜谞讘专讱 讗讬转住专 诇谉 诇诪砖转讬 谞专讗讛 诪驻砖讜讟讜 讚讗讬转住专 诇讛讜 诇诪讬砖转讬 讻诇诇 讜讗驻讬诇讜 讘讘专讻讛 拽讗诪专 讜注讜讚 诪谞讗 讬讚注 专讘 讬讬讘讗 讚讘诇讗 讘专讻讛 讘注讬 诇诪讬砖转讬讬 注讚 讚诇讬诪讗 诇讛讜 讛讻讬 讜诪讬讛讜 拽砖讛 讚讛讗 拽讬讬"诇 讚讗驻讬' 讙诪专 讜住诇拽 诇讗 诪讬转住专 讘讗讻讬诇讛 讜砖转讬讬讛 讘讘专讻讛 注讚 砖讬讟讜诇 讬讚讬讜 诇讘专讻讛 讻讚讗讬转 讘驻专拽 讻讬爪讚 诪讘专讻讬谉 讜讬"诇 讚讛转诐 讘砖讗讻诇 讚讘专 诪讝讜讛诐 砖讞讬讬砖 砖讞讬讬讘 讘谞讟讬诇转 讬讚讬诐 诇讘专讻讛 讜讻诇 砖诇讗 谞讟诇 诇讗 讞讝讬 诇讘专讱 讜诪"讛 诇讗 诪爪讬 拽讘注' 谞驻砖讬讛 诇讘专讻讛 注讚 讚诪砖讬 讜讛讻讗 讻砖诇讗 讗讻诇 讚讘专 诪讝讜讛诐 讜诇讗 讚讘专 砖讬砖 讘讜 诪诇讞 住讚讜诪讬转 砖讗讬谉 讟注讜谉 谞讟讬诇转 讬讚讬诐 诇讘专讻讛 讚讻讬讜谉 砖讻谉 讻讬 讗诪专讬' 讛讘 讜谞讘专讱 注讜诪讚 讘诪拽讜诐 谞讟讬诇转 讬讚讬诐 讜专砖"讬 讝"诇 讜专讬讗"祝 讝"诇 驻讬专砖 讗讬转住专 诇讛讜 诇诪砖转讬 讘诇讗 讘专讻讛 讜诇讚讘专讬讛诐 讬"诇 砖讛讝讻讬专诐 讜诪讝专讝诐 讛讬讛 讘转讞讬诇讛 讜讗讬谉 诪讝专讝讬谉 讗诇讗 诇诪讝讜专讝 讜讻讘专 讛讗专讻转讬 讘讝讛 讘驻专拽 注专讘讬 驻住讞讬诐 讘住"讚:





讛诪讗讬专讬

讛诪砖谞讛 讛砖诇讬砖讬转 讜讛讻讜谞讛 诇讘讗专 讘讛 讛讞诇拽 讛砖诇讬砖讬 专"诇 诇讘讗专 讗诐 讬讜注讬诇 讻住讜讬 讗讞讚 诇讻诪讛 砖讞讬讟讜转 讗诐 诇讗讜 讜讛讜讗 砖讗诪专 讛砖讜讞讟 诪讗讛 讞讬讛 讘诪拽讜诐 讗讞讚 讻住讜讬 讗讞讚 诇讻诇诐 诪讗讛 注讜驻讜转 讘诪拽讜诐 讗讞讚 讻住讜讬 讗讞讚 诇讻诇诐 讞讬讛 讜注讜祝 讘诪拽讜诐 讗讞讚 讻住讜讬 讗讞讚 诇讻诇诐 专' 讬讛讜讚讛 讗讜诪专 砖讞讟 讞讬讛 讬讻住谞讛 讜讗讞专 讻讱 讬砖讞讜讟 讗转 讛注讜祝 讗诪专 讛专"诪 驻讬' 讛讻诇 诪讜讚讬诐 砖讗讬谞讜 诪讘专讱 讗诇讗 讘专讻讛 讗讞转 注诇 讚诐 讛讞讬讛 讜注讜祝:



讗诪专 讛诪讗讬专讬 砖讞讟 诪讗讛 讞讬讛 讘诪拽讜诐 讗讞讚 讗讜 诪讗讛 注讜驻讜转 讘诪拽讜诐 讗讞讚 讻住讜讬 讗讞讚 诇讻诇谉 讜讻谉 讞讬讛 讜注讜祝 讘诪拽讜诐 讗讞讚 讗注"驻 砖讛诐 诪讬谞讬诐 讞诇讜拽讬诐 讜专' 讬讛讜讚讛 讞讜诇拽 讘讝讜 讛讗讞专讜谞讛 讜讗讬谉 讛诇讻讛 讻讚讘专讬讜 讗诇讗 讻转谞讗 拽诪讗:



讝讛讜 讘讬讗讜专 讛诪砖谞讛 讜诪讛 砖谞讻谞住 转讞转讬讛 讘讙诪专讗 讻讱 讛讜讗:



讛砖讞讬讟讛 讛讬讗 诪谉 讛诪爪讜转 砖诪讘专讻讬谉 注诇讬讛谉 讜讻讘专 讬讚注转 砖讻诇 讛诪爪讜转 讻诇谉 诪讘专讱 注诇讬讛谉 注讜讘专 诇注砖讬讬转谉 讜诪转讜讱 讻讱 驻专砖讜 讘讝讜 砖诪讘专讱 拽讜讚诐 砖讞讬讟讛 讗砖专 拽讚砖谞讜 讘诪爪讜转讬讜 讜爪讜谞讜 注诇 讛砖讞讬讟讛 讜讟注诐 讛讘专讻讜转 讛讗诪讜专讜转 讘注诇 讜砖讗诪讜专讜转 讘诇' 讻讘专 驻专砖讜诐 讞讻诪讬 讛专讗砖讜谞讬诐 讜讘诪住讻转 驻住讞 专讗砖讜谉 讬转讘讗专讜 讚讬注讜转讬讛诐 讘注"讛 讜诪"诪 讬专讗讛 诇讬 砖讟注诪讬诐 讞诇讜拽讬诐 讛诐 讜讗讬谉 讛讚讘专 砖讜讛 讘讻诇诐 讜讬专讗讛 诇讬 讘诪爪讜转 砖讞讬讟讛 砖讛讟注诐 诇讛讬讜转 谞讜住讞 砖诇讛 讘注诇 砖讗讬谉 讛讞讬讜讘 注诇讬谞讜 诇砖讞讜讟 注诇 讻诇 驻谞讬诐 讗诇讗 诪爪讜转 讛砖讞讬讟讛 转诇讜讬讛 讜注讜诪讚转 讻诇 讝诪谉 砖讗谞讜 专讜爪讬谉 诇讛砖转诪砖 讘讛 讜讗注"驻 砖讬砖 讛专讘讛 诪爪讜转 砖讛诐 讞讬讜讘 注诇讬谞讜 注诇 讻诇 驻谞讬诐 讜讗注"驻 讻谉 讘专讻转谉 讘注诇 讬砖 讘讛诐 讟注诪讬诐 讗讞专讬诐 讬转讘讗专讜 讘诪拽讜诪诐 讘注"讛:



讗祝 讻住讜讬 讛讚诐 讛讜讗 诪谉 讛诪爪讜转 砖诪讘专讻讬谉 注诇讬讛诐 讜讗祝 谞住讞 砖诇讜 讘注诇 专"诇 讗砖专 拽讚砖谞讜 讘诪爪讜转讬讜 讜爪讜谞讜 注诇 讻住讜讬 讛讚诐 讜驻专砖讜 讙讗讜谞讬 讛诪注专讘 砖讗讬谉 讘专讻转讛 注讜讘专 诇注砖讬讬转讛 讗诇讗 讗讞专 讻住讜讬 诪讘专讱:



讜讬砖 讞讜诇拽讬诐 讘讝讜 讗诇讗 砖讛诐 讻转讘讜 讛讟注诐 砖讛专讬 讘专讻讛 讝讜 转诇讜讬讛 讘砖讞讬讟讛 砖讛专讬 讗诐 谞驻住诇讛 砖讞讬讟转讜 讗讜 砖诇讗 讛讻砖讬专讛 讗转 讛讘砖专 诇讗讻讬诇讛 驻讟讜专 诪诇讻住讜转 讜讗诐 讻谉 讻讘专 讛讜转讞诇讛 讛诪爪讜讛 讜诪讗讞专 砖讛讜转讞诇讛 讗讬谉 诪讘专讻讬谉 讘讗诪爪注 诪爪讜讛 讗诇讗 讗讜 讘转讞诇转讛 讗讜 讘住讜驻讛 讜讙诐 讘讝讜 驻专砖讜 砖讗注"驻 砖讛讜讗 讞讜讘讛 诪讜讟诇转 注诇 讛讗讚诐 诇注砖讜转讛 讘讛讻专讞 讗讞专 砖砖讞讟 讘讗 谞住讞 砖诇讛 讘注诇 诪驻谞讬 砖讻讬讜谉 砖讛讬讗 转诇讜讬讛 讘砖讞讬讟讛 讗讬谞讛 讗诇讗 讻注讬谉 讛讻砖专 诪爪讜讛 讜诪"诪 诇注谞讬谉 砖诇讗 讬讘专讱 拽讜讚诐 讛讻住讜讬 讗讬谉 讚讘专讬讛诐 谞专讗讬谉 砖讛专讬 砖转讬 诪爪讜转 讛诐 讗诇讗 砖诪"诪 讬讝讛专 砖诇讗 诇讘专讱 注诇 讛讻住讜讬 注讚 砖讬讘讚讜拽 讘住讬诪谞讬谉:



砖讞讟 诪讗讛 讞讬讜转 讗讜 诪讗讛 注讜驻讜转 讻讗讞讚 讗讬谞讜 诪讘专讱 讗诇讗 讘专讻讛 讗讞转 注诇 砖讞讬讟转谉 讜讘专讻讛 讗讞转 注诇 讻住讜讬讬谉 讻诇 砖讟注讜谉 讻住讜讬 讛讚诐 讻讙讜谉 讻讜讬 讜讻讬讜爪讗 讘讜 讗讬谉 诪讘专讻讬谉 注诇 讻住讜讬讜 讜讬砖 讞讜诇拽讬诐 讘讝讜 讜讘诪住讻转 砖讘转 讬转讘讗专讜 讚讬谞讬 讛讘专讻讛 注诇 讻诇 讛住驻拽讜转:



砖讞讟 讞讬讛 讜注讚讬谉 讘讚注转讜 诇砖讞讜讟 注讜祝 讗讜 讞讬讛 讗诇讗 砖专爪讛 诇讻住讜转 讚诐 讝讛 讜诇砖讞讜讟 讗讞专 讻谉 讜诇讻住讜转 讻砖讛讜讗 讞讜讝专 讜砖讜讞讟 讗讬谞讜 爪专讬讱 诇讞讝讜专 讜诇讘专讱 砖讗讬谉 讛讻住讜讬 讜讘专讻讛 砖讘讜 讛驻住拽 讘讬谉 讘专讻转 讛砖讞讬讟讛 讛专讗砖讜谞讛 诇砖讞讬讟讛 讛砖谞讬讛 砖讛专讬 讘砖注转 讻住讜讬 诇讗 讛住讬讞 讚注转讜 诪谉 讛砖讞讬讟讛 讜讛专讬 讗祝 讘砖注转 讛讻住讜讬 讘注爪诪讜 讛讬讛 讬讻讜诇 诇砖讞讜讟 讘讬讚讜 讛讗讞专转 讗诇讜 讛讬讛 讛讗讞专 转讜驻砖 诇讜 讛注讜祝 讘讬讚讬讜 讗讜 砖讛讬转讛 讛讞讬讛 讻驻讜转讛 诇驻谞讬讜 讜讛讜讗 讛讚讬谉 砖讻砖讛讜讗 讞讜讝专 讜诪讻住讛 讚诐 砖讞讬讟讛 砖谞讬讛 讗讬谞讜 爪专讬讱 诇讞讝讜专 讜诇讘专讱 砖讗讬谉 讻讗谉 讛讬住讞 讛讚注转 讜讛驻住拽 讘讛讻专讞 讗讬谉 讻讗谉 砖讛专讬 讬讻讜诇 诇砖讞讜讟 讜诇讻住讜转 讜诇讘专讱 讻讗讞讚 讜讻谉 讻转讘讜讛 讗讞专讜谞讬 讛专讘谞讬诐 讘讛讚讬讗 讛讗 讗诐 讙诪专 讘讚注转讜 砖诇讗 诇砖讞讜讟 注讜讚 讜讻住讛 讜谞诪诇讱 讗讜 砖讘讗讜 注讜讚 诇驻谞讬讜 讜讞讝专 讜砖讞讟 讞讜讝专 讜诪讘专讱 讜讬砖 讗讜诪专讬诐 讻谉 讗祝 讘诇讗 讻住讛 讜诇讗 讬专讗讛 诇讬 讻讱 诪"诪 讻转讘讜 讘转讜住驻讜转 砖诇讗 讬注专讬诐 讘讻讱 讻讚讬 诇讛专讘讜转 讘讘专讻讜转 砖讻诇 砖讬讻讜诇 诇驻讟讜专 注爪诪讜 讘诪注砖讛 讗讞讚 讘讘专讻讛 讗讞转 讬注砖讛 讜诇讗 讬专讘讛 讘讘专讻讜转 讘驻讬专讜砖 讗诪专讜 讘诪住讻转 住讜讟讛 讜讘诪住讻转 讬讜诪讗 注诇 注谞讬谉 讻讛谉 讙讚讜诇 讘讬讜诐 讛讻驻专讬诐 砖拽讜专讗 讜讘注砖讜专 砖讘讞诪砖 讛驻拽讚讬诐 注诇 驻讛 诪砖讜诐 讘专讻讛 砖讗讬谞讛 爪专讬讻讛 讻诇讜诪专 讛讜讗讬诇 讜讬讻讜诇 诇驻讟讜专 注爪诪讜 讘讘专讻讛 讗讞转:



讛驻住讬拽 讘讚讘讜专 讜讘砖讬讞讛 讘讬谉 砖讞讬讟讛 诇砖讞讬讟讛 讗诐 讘爪专讻讬 讛砖讞讬讟讛 住讞 讗讬谉 砖讬讞讛 讝讜 诪驻住拽转 讜讛专讬 讛讜讗 讻讟讜诇 讘专讜讱 讗讜 讙讘讬诇 诇转讜专讬 砖讗讬谞讜 讛驻住拽 讜讗讬谞讜 爪专讬讱 诇讞讝讜专 讜诇讘专讱:



住讞 讘讬谉 砖讞讬讟讛 诇砖讞讬讟讛 讘讚讘专 砖讗讬谞讜 爪讜专讱 砖讞讬讟讛 讙讗讜谞讬 讛诪注专讘 讛讜专讜 砖讬讻住讛 讚诐 砖讞讬讟讛 砖注讘专讛 讜讬讞讝讜专 讜讬讘专讱 讜讬砖讞讜讟 砖讛砖讬讞讛 诪驻住拽转 讻注谞讬谉 砖讘讬讗专谞讜 讘转驻诇讬谉 讘诪讬 砖住讞 讘讬谉 讝讛 诇讝讛 砖讞讜讝专 讜诪讘专讱:



讜诪讛 砖讻转讘讜 砖讬讻住讛 转讞诇讛 讙讚讜诇讬 讛诪驻专砖讬诐 讻转讘讜 讛讟注诐 讘转砖讜讘讛 讚诪讻讬讜谉 砖讛驻住讬拽谉 讛专讬 讛谉 讻诪爪讜转 讞诇讜拽讜转 讜爪专讬讱 诇讙诪讜专 诪爪讜讛 专讗砖讜谞讛 拽讜讚诐 砖讬转讞讬诇 讘砖谞讬讛 讜讬砖 讞讜诇拽讬谉 讘讝讜 讜谞专讗讬谉 讚讘专讬讛诐 讜讗讬谉 诇讚诪讜转 讚讘专 讝讛 诇转驻诇讬谉 讻诇诇 砖讛转驻诇讬谉 诪爪讜转 诪讞讜讬讬讘讜转 讛诐 注诇讬讜 讜讻讬讜谉 砖讛转讞讬诇 讗讬谞讜 专砖讗讬 诇讛驻住讬拽 讗讘诇 讝讜 讗讬谉 砖讞讬讟转 讛砖谞讬讛 讞讜讘讛 注诇讬讜 讗诇讗 讗讬 讘注讬 砖讞讬讟 讗讬 讘注讬 诇讗 砖讞讬讟 讜讛讬诇讻讱 讗讬谉 砖讬讞讛 砖讘讬谞讬讛诐 讗诇讗 讻诪讬 砖住讞 讘住注讜讚讛 讘讬谉 诪讗讻诇 诇诪讗讻诇 砖讗讬谞讜 讞讜讝专 讜讘讜爪注 讜诪"诪 讗诐 住讞 讗讞专 砖讘讬专讱 注讚 砖诇讗 讛转讞讬诇 诇砖讞讜讟 讛讻诇 诪讜讚讬诐 砖爪专讬讱 诇讞讝讜专 讜诇讘专讱 讜讗诐 住讞 讘讗诪爪注 讛砖讞讬讟讛 讗讬谉 讻讗谉 爪专讱 诇讞讝讜专 讜诇讘专讱 注诇 讻专讞讜 爪专讬讱 讛讜讗 诇讙诪讜专 讜讗讬谉 讻讗谉 讛讬住讞 讛讚注转:



讞讻诪讬 讛讚讜专讜转 讻转讘讜 砖讛讘讗 诇砖讞讜讟 讘讛诪讜转 讛专讘讛 讗讜 注讜驻讜转 讜讘讬专讱 讜讛转讞讬诇 诇砖讞讜讟 讬讻讜诇 诇讜诪专 诇讞讘专讜 诇讙诪讜专 讜讗讬谉 讝讛 谞诪诇讱 砖讗诇讜 诇讗 讛讬讛 讞讘专讜 讙讜诪专 讗祝 讛讜讗 讛讬讛 砖讜讞讟 讜讗讬谉 讞讘专讜 讛砖讜讞讟 爪专讬讱 诇讘专讱 讜讻谉 讘讘讬注讜专 讞诪抓 讜诪讙讚讜诇讬 转诇诪讬讚讬讛诐 诪讘讬讗讬谉 专讗讬讛 注诇 讚讘专讬讛诐 诪讘专讻转 讛转讜专讛 诇驻讬 讛诪谞讛讙 讛拽讚讜诐 砖讛驻讜转讞 讜讛讞讜转诐 诇讘讚 讛讬讜 诪讘专讻讬诐 讜讛讗诪爪注讬讬诐 谞驻讟专讬诐 讘讘专讻转 讛专讗砖讜谉 讛讜讗讬诇 讜拽专讬讗转 讛转讜专讛 诪爪讜讛 讗讞转 讛讬讗 讜诪"诪 谞专讗讛 诇讬 讻讚讘专讬讛诐 讚讜拽讗 讻砖讝讛 讛讘讗 诇讙诪讜专 砖诪注 讗转 讛讘专讻讛 讜讗祝 讘讘专讻转 讛转讜专讛 讬专讗讛 诇讬 讻谉 讻诪讜 砖讻转讘谞讜 讘砖诇讬砖讬 砖诇 诪讙讬诇讛 讗诇讗 砖讬砖 诇驻拽驻拽 讘讛:



讘谞讬 讛讘讬转 砖讛讬讜 讬讜砖讘讬诐 讘住注讜讚讛 讜讙诪专讜 住注讜讚转诐 讜讛住讬讞讜 讚注转诐 诪诇砖转讜转 注讜讚 砖讗诪专讜 转谞讜 讻讜住 砖诇 讘专讻讛 诇讘专讱 讜谞诪诇讻讜 讗讞专 讻谉 诇砖转讜转 讗住讜专讬谉 诇砖转讜转 讘诇讗 讘讜专讗 驻专讬 讛讙驻谉 讜讬砖 讗讜诪专讬诐 讘诇讗 讘专讻转 讛诪讝讜谉 讜讚讘专 讝讛 讬转讘讗专 讘专讬讜讞 讘注"讛 讘诪住讻转讗 驻住讞 专讗砖讜谉:





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 讬讗诪专讜 住驻拽 讗讬住讜专 讻讜' 讚讗讬讻讗 专讜讘讗 讜讞讝拽讛 讻讜' 讚专"诪 讞讬讬砖 诇诪讬注讜讟 讻讜' 注讻"诇 专"诇 诇诪讗讬 讚诪住讬拽 讬讗诪专讜 住驻拽 讗讬住讜专 诇讛转讬专 讘讛讗 讚拽讗诪专 讟注诪讬讛 讚专"诪 诪砖讜诐 讚专讜讘 诪注砖讬讛谉 诪拽讜诇拽诇讬谉 诇讗 住讙讬讗 诇谉 讚讗讻转讬 讗讬转 诇诪讬讞砖 诇诪讬注讜讟讗 讚砖诪讗 讬驻讛 砖讞讟讜 讗诇讗 讚讗讬转 诇谉 诇诪讬诪专 讚讗讬讻讗 讞讝拽讛 讘讛讚讬 诪讬注讜讟 讚讛砖转讗 讛"诇 讛诪讬注讜讟 诪讬注讜讟讗 讚诪讬注讜讟讗 讜诇讗 讞讬讬砖讬谞谉 诇讬讛 讻诪"砖 讙诐 讛转讜住' 诇注讬诇 讜拽"诇:


转讜住' 讘讚"讛 住诪讜讱 诪讬注讜讟讗 诇讞讝拽讛 讻讜' 讜讬"诇 讚专讜讘 转讬谞讜拽讜转 诪讟驻讞讬谉 诇讗 讛讜讬 专讜讘 讙诪讜专 讻讜' 注讻"诇 诇注讬诇 诇专"诪 讚拽砖讬讗 诇讛讜 诪讛讛讜讗 讚讬讘诪讜转 讚诇讗 讛讜讛 讗诇讗 驻诇讙讗 讜驻诇讙讗 诇讻讗讜专讛 谞诪讬 讛"诪 诇转专讜爪讬 讚讬讛讻讗 砖讗谞讬 讚诇讗 讛讜讬 专讜讘 讙诪讜专 讜讻"讻 讛转讜住' 讘驻' 讬' 讬讜讞住讬谉 讗讘诇 讘驻' 讻诇 讛讬讚 讻转讘讜 讛转讜住' 讻砖讬讟转诐 讚讛讻讗 讜注讬讬谉 讘讞讬讚讜砖讬谞讜 砖诐 讘诪住讻转 谞讚讛 诪讛 砖讻转讘谞讜 讘讝讛 讜讚讜"拽:


讘讚"讛 讬讗诪专讜 住驻拽 讗讬住讜专 诇讛转讬专 讜讗"转 讘驻专拽 讗讬谉 诪注诪讬讚讬谉 讻讜' 讜讗"讻 诪讬注讜讟讗 讚谞砖讞讟讬谉 讻讜' 注讻"诇 诪讛专砖"诇 诪讞拽 讛转讞诇转 讚讘专讬讛诐 讜讻转讘 谞"诇 讟注讜转 讜谞转拽砖专 讛讚讬讘讜专 讗转讬专讜爪讗 讚诇注讬诇 讚诇讗 讻讜' 注讻"诇 讜诇讗 讬讚注谞讗 诪讬 讛讘讬讗讜 诇讝讛 讚讛讗 讜讚讗讬 注讬拽专 拽讜砖讬讬转诐 讻讗谉 讘诪拽讜诪讜 讚诪住讬拽 讬讗诪专讜 住驻拽 讗讬住讜专 诇讛转讬专 讚诇讻讱 讛讜爪专讱 诇诪讬诪专 讟注诪讬讛 讚专"诪 诪砖讜诐 讚专讜讘 诪注砖讬讛谉 诪拽讜诇拽诇讬谉 讚讛砖转讗 诇讬讻讗 诇住驻拽 讗讬住讜专 诇讛转讬专 讚诇讬讻讗 诇诪讬讞砖 诇诪讬注讜讟讗 诇专"诪 诪砖讜诐 讚讛讜讛 讞讝拽讛 讘讛讚讬 专讜讘讗 讜讛讜讬 讛诪讬注讜讟 诪讬注讜讟讗 讚诪讬注讜讟讗 讻诪"砖 讙诐 专砖"讬 讻讗谉 讜讻"讻 讛转讜住' 诇注讬诇 讘讚"讛 诪"讟 讚专"诪 讛讜讗讬诇 讻讜' 讜讛砖转讗 转拽砖讬 诇讛讜 诪讛讛讬讗 讚驻' 讗讬谉 诪注诪讬讚讬谉 讻讜' 讻讬讜谉 讚讘讻讛"讙 诇讬讻讗 诇诪讬讞砖 讛讻讗 诇诪讬注讜讟讗 讗驻讬' 诇专"诪 讗"讻 诪讗讬 拽砖讬讗 讗诐 讗讬谉 专讜讘 谞砖讞讟讬谉 讛讗 讛"诇 诪讬注讜讟讗 讚谞砖讞讟讬谉 讻讜' 讜讛专讬 诇讱 讚讻讗谉 注讬拽专 拽讜砖讬讬转诐 诪驻' 讗讬谉 诪注诪讬讚讬谉 讚诪讬讬专讬 谞诪讬 诇注谞讬谉 讗讬住讜专讗 讜讗讬谉 讛拽讜砖讬讗 谞拽砖专转 讗讚诇注讬诇 诪讬谞讬讛 讘讚讘讜专 讛住诪讜讱 砖诇讗 讻转讘讜 讻谉 讗诇讗 诇注谞讬谉 讟讜诪讗讛 讜讝讛 讘专讜专 讜拽"诇:


讘讗"讚 讜诪讬讛讜 讗讬讻讗 诇诪驻专讱 诪讗讬 讗讬专讬讗 专讜讘 讗驻讬' 驻诇讙讗 讜驻诇讙讗 谞诪讬 注讻"诇 讘讚驻讜住讬诐 讞讚砖讬诐 诪讞拽讜 讻诇 讝讛 诪讚讘专讬 讛转讜住' 讜讗驻砖专 砖讝讛 讛诪讙讬讛 讛讘讬谉 讻讬讜谉 讚讗讬讻讗 驻诇讙讗 讜驻诇讙讗 讗讝诇讬谞谉 讘转专 讛讛讜讗 驻诇讙讗 讚讗讬讻讗 讞讝拽讛 讘讛讚讬讛 讜讻"讻 讛转讜住' 诇注讬诇 讜讚讗讬 讚讻谉 讛讜讗 诇专讘谞谉 砖讻转讘讜 讛转讜住' 讻讱 讚住诪讜讱 驻诇讙讗 诇讞讝拽讛 讜讛"诇 专讜讘讗 诇讙讘讬 讗讬讚讱 驻诇讙讗 讜诇诪讬注讜讟讗 诇讗 讞讬讬砖讬谞谉 讗讘诇 诇专"诪 讚拽讬讬诪讗 讛讻讗 讚讞讬讬砖讬谞谉 诇诪讬注讜讟 讛"谞 讛讻讗 讞讬讬砖讬谞谉 诇讗讬讚讱 驻诇讙讗 讚讛"诇 讞讚 诪讬注讜讟讗 诇讙讘讬 讞讝拽讛 讜驻诇讙讗 讻诪"砖 诇注讬诇 讜讝讛 讘专讜专 诇拽讬讬诐 讻诇 谞讜住讞讜转 讛转讜住' 讛讬砖谞讜转 讜拽"诇:


讘讚"讛 讗住讜专 诇讻讜 诇诪砖转讬 讻讜' 讜讻谉 诪砖诪注 讘驻"讙 讚讬讜诪讗 讚讬讘专 讻讜' 讜讗讬谉 讛诇讻讛 讻讗讜转讛 讘专讬讬转讗 讗诇讗 讻专讘 讞住讚讗 讻讜' 注讻"诇 讗讘诇 讘转讜住' 讘驻' 注"驻 讻转讘讜 讘诇砖讜谉 讗讞专 讜讗讬谉 讛诇讻讛 讻讗讜转谉 讘专讬讬转讜转 讻讜' 讜讛谞讛讜 讘专讬讬转讜转 讜讛讛讬讗 讚转讜住驻转讗 讗转讜 讻专' 讬讛讜讚讛 注讻"诇 讜谞专讗讛 诇拽讬讬诐 讚讘专讬讛诐 讻讗谉 讚讚讜拽讗 讛讱 讘专讬讬转讗 讚驻"讙 讚讬讜诪讗 讚诪讬讬专讬 讘讚讘专讬诐 讛讟注讜谞讬诐 讘专讻讛 诇讗讞专讬讛谉 讘诪拽讜诪谉 诪讚拽转谞讬 讘讛 爪专讬讱 谞讟讬诇转 讬讚讬诐 诇讗 讗转讬讗 讻专讘 讞住讚讗 讚诇讚讬讚讬讛 诇拽讘注讗 拽诪讗 讛讚专 讗讘诇 讛讱 讚转讜住驻转讗 讗讬讻讗 诇讗讜拽诪讗 讘讚讘专讬诐 砖讗讬谉 讟注讜谞讬谉 讘专讻讛 诇讗讞专讬讛诐 讘诪拽讜诪谉 讚讛讜讬 讘讛讜 注拽讬专转 诪拽讜诐 讛讬住讞 讛讚注转 讜讘注讬 讘专讻讛 诇讻转讞诇讛 讜讚讜"拽:





诪讛专"诐

讚"讛 住诪讜讱 诪讬注讜讟讗 讜讻讜' 讜讗讞"讻 诪转讞讬诇 讚讘讜专 讗讞专 讬讗诪专讜 住驻拽 讗讬住讜专 诇讛转讬专 讻讱 讛讬讗 讘住驻专讬诐 砖诇驻谞讬谞讜 讜讟"住 讛讜讗 讜讛讻诇 讚讘讜专 讗讞讚 讛讜讗 讜爪专讬讱 诇诪讞讜拽 砖讜专讛 讬讗诪专讜 住驻拽 讗讬住讜专 诇讛转讬专 讜讛讗讬 讜讗"转 讘驻专拽 讗讬谉 诪注诪讬讚讬谉 讜讻讜' 拽讗讬 讗诇注讬诇 讗讚讘讜专 专讗砖讜谉 讗诇讗 砖讬砖 诇转诪讜讛 注讚讬讬谉 砖讘住驻专讬诐 砖诇驻谞讬谞讜 诇讗 谞诪爪讗 砖讜诐 转讬专讜抓 讘转讜住' 讗讛讗讬 讜讗"转 砖讛拽砖讜 诪驻专拽 讗讬谉 诪注诪讬讚讬谉 讜讗讬谞讜 讻谉 住讜讙讬讜转 讛转讜住驻讜转 讗诇讗 砖讘讻诇 诪拽讜诐 砖讻转讜讘 讜讗"转 讜讻讜' 讻转讜讘 诇讗讞专讬讜 讜讬"诇 讜讻讜' 讜专讗讬转讬 讛讜讙讛 讘住驻专讬诐 讗讞专 住讬讜诐 拽讜砖讬转 讛转讜住' 讝讛 讛诇砖讜谉 讜诪讬讛讜 讗讬讻讗 诇诪讬驻专讱 诪讗讬 讗专讬讗 专讜讘 讗驻讬诇讜 驻诇讙讗 讜驻诇讙讗 谞诪讬 讜专"诇 讜诪讬讛讜 讚砖驻讬专 讗转讗 讛讛讬讗 讚驻专拽 讗讬谉 诪注诪讬讚讬谉 讚讗祝 注诇 讙讘 讚讬砖 讻讗谉 讞讝拽转 讛讬转专 讗注驻"讻 诇讗 讛讬讛 爪专讬讱 诇讜诪专 专讜讘 注讙诇讬诐 谞砖讞讟讬诐 诇注讻讜讚转 讻讜讻讘讬诐 讜诪讗讬 讗专讬讗 专讜讘 讗驻讬' 驻诇讙讗 讜驻诇讙讗 谞诪讬 讛讬讛 讗"砖 讚讗住专 专讘讬 诪讗讬专 讗驻讬诇讜 谞住诪讜讱 讞讝拽讛 诇驻诇讙讗 讚讗讬谉 砖讜讞讟讬谉 诇注"讝 诪讻诇 诪拽讜诐 讛讜讬 驻诇讙讗 讚砖讜讞讟讬谉 诇注"讝 诪讬注讜讟讗 讜专"诪 讞讬讬砖 诇诪讬注讜讟讗 讜诇讻讱 诇讗 讬转讜专抓 讘诪讗讬 讚讗讬讻讗 诇讙讘讬谞讛 讞讝拽转 讛讬转专 讜注诇 讻专讞讱 讛讜爪专讱 砖诐 诇砖谞讜讬' 诪讛 讚诪砖谞讬 讛转诐 讜注讬讬谉 砖诐 讘驻专拽 讗讬谉 诪注诪讬讚讬谉 讻谉 爪专讬讱 诇讬砖讘 讛讙讛讜转 讛住驻专讬诐 讗讘诇 诇"谞 砖讛讬讛 讻转讜讘 讘转讜住' 讘住讬讜诐 讛拽讜砖讬讗 诇砖讜谉 讝讛 讜诪讬讛讜 诇驻讬 诪讗讬 讚诪住讬拽 讛讻讗 讗诐 讗诪专讜 住驻拽 讟讜诪讗讛 诇讟讛专 讬讗诪专讜 住驻拽 讗讬住讜专 诇讛转讬专 讗"砖 讻谉 爪专讬讱 诇讛讬讜转 讘转讜住' 讜讟注讜 讛住讜驻专讬诐 讜讛讙讬讛讜 讬讗诪专讜 住驻拽 讗讬住讜专 诇讛转讬专 拽讜讚诐 讛转讞诇转 讛拽讜砖讬讗 讜注砖讜 诪诪谞讜 讚讘讜专 讘驻谞讬 注爪诪讜 讜专"诇 讚砖诐 讘驻专拽 讗讬谉 诪注诪讬讚讬谉 讗讬讬专讬 讘讗讬住讜专 讜讘讗讬住讜专 诇讗 讗诪专讬谞谉 谞住诪讜讱 讞讝拽转 讛讬转专 诇专讜讘 讜诇讻讱 诪拽砖讛 砖诐 砖驻讬专 讜诪爪讗转讬 住讙谞讜谉 讝讛 拽爪转 讘转讜住驻讜转 讬砖谞讬诐 讻转讜讘讬诐 注诇 拽诇祝:





讞讻诪转 砖诇诪讛

转讜住' 讘讚"讛 住诪讜讱 诪讬注讜讟讗 讻讜' 诇讻讱 诪讟讛专 讜讗诐 转讗诪专 讘驻' 讗讬谉 诪注诪讬讚讬谉 讻讜' 讻爪"诇 讜讛讚"讗 讜讛砖讗专 谞诪讞拽. 讜谞"讘 谞"诇 讟注讜转 讜谞转拽砖专 讛讚讘专 讗转讬专讜爪讗 讚诇注讬诇 讚诇讗 讞讬讬砖讬谞谉 诇诪讬注讜讟讗 讚诪讬注讜讟讗 讜讚讜"拽:





诪讛专"诐 砖讬祝

讙诪' 诪"砖 诪转诇诪讬讚讬 讚专讘 讻讜'  .   拽砖讛 诪讗讬 驻专讬讱 诪专讘 讬讬讘讗 讻讜' 讛讘 诇讬讘专讱 讚讛转诐 诇讗 讛讜讬 讚注转讜 诇砖转讜转 讜讛讜讬 谞诪诇讱 诇讻谉 爪专讬讱 诇讘专讱 讘驻讛"讙 讗讘诇 讛讻讗 讛讬讛 讚注转讜 诇砖讞讜讟 讬讜转专 讗诇讗 (讗讜) [诪砖讜诐] 讙讝讬专讛 诇讻住讜转 诇讞讬讛 讘驻谞讬 注爪诪讛 讜讚讜"拽: 


讘转讜住' 讘讚"讛 住诪讜讱 诪讬注讜讟讗 诇讞讝拽讛 讻讜'   讜讬"诇 讻讜' 诇讗讜 专讜讘 讙诪讜专 讻讜'.   讜拽砖讛 诪讗讬 驻专讬讱 讘讙诪专讗 讚住诪讜讱 诪讬注讜讟讗 诇讞讝拽讛 诪讛转诐 讚讗讬谞讜 专讜讘 讙诪讜专 讜讬"诇 诪"诪 讛讜诇"诇 驻诇讙讗 讜驻诇讙讗 诇诪讛 讗诪专 专讜讘 诪注砖讬讛谉 诪拽讜诇拽诇讬诐:





专砖"砖

讙诪专讗 讛拽"诇 专讘谞谉 讛讗讬 讗讜 诪讘注"诇 诇讞诇拽. 诇讻讗讜专讛 诇专' 讬讜谞转谉 诇注讬诇 (注讞 讘) 讚诇讗 诪讬讘注讬' 诇讬' 诇讞诇拽 注"讻 讛讗讬 讗讜 讗转讬 诇讻讚专' 讬讛讜讚讛. 讜讛专讬 专讘讗 讗讝讬诇 讘砖讬讟转讬' 讚专' 讬讜谞转谉 讻诪讜 砖讛讘讬讗讜 讛转讜住' 诇注讬诇 (注讟). 讜讗"讻 讛"诇 诇驻住讜拽 讻专' 讬讛讜讚讛. 讜讻讛"驻 驻讛 讗讞讚 驻住拽讜 讻转"拽 讜爪"注. 讗讞专讬 讻讜转讘讬 诪爪讗转讬 诇讛讙专注"讗 讝"诇 讘转砖讜' 拽讻"讟 砖注诪讚 讘讝讛 讜砖讻谉 诪爪讗 讙诐 讘转砖讜' 诪讛专诪"诇:





讛讙讛讜转 讬注讘"抓

转讚"讛 讗住讜专 讜讻讜' 讻砖讬爪讗 诇讗 讬讚注 砖讬驻诇讬讙 讻爪"诇:





讙诇讬讜谉 讛砖"住 - 专讘讬 注拽讬讘讗 讗讬讙专

转讜住' 讚"讛 诇讞诇拽 讜讻讜' 诪砖讜诐 讚砖诪讗 讗讬谉 讞讜砖砖讬谉. 注讬' 讘讘"拽 讚祝 谞讚 注"讗 讜讚祝 住 注"讗:





讞讬讚讜砖讬 讞转"住

讬讗诪专讜 住' 讗讬住讜专 诇讛转讬专 讜讻讜' 注讻砖讬讜 讛讚专 讘讬' 砖"住 诪住讘专转 讛诪拽砖谉 讜住"诇 讚诇讗 讛讜讛 专讜讘讗 讻诪讗谉 讚诇讬转讗 讗诇讗 诪讬注讜讟 讜讞讝拽讛 诪砖讜讬 诇讬' 驻诇讙讗 讜驻诇讙讗 诇专"诪 讜住' 讟讜诪讗讛 讘讗讬谉 讘讜 讚注转 诇砖讗讜诇 诇讟讛专 讜住' 讗讬住讜专讗 诇讞讜诪专讗. 讜讬注谉 讚讘专讬 转讜住' 讚砖诪注转讬谉 讜讚拽讬讚讜砖讬谉 驻' 讬讜"讚 讬讜讞住讬谉 讜讚谞讚讛 驻"讘 谞专讗讬谉 讻住讜转专讬谉 讻诪讜 砖讞砖讘 诪讛专砖"讗 讘谞讚讛 砖诐. 谞专讗讛 诇驻注"讚 诇驻专砖诐 讘诇讬 驻拽驻讜拽 讘注讝讛"讬 讚讘讛住"讚 讛讜讛 住"诇 诇讛转讜住' 讛讗 讚注砖讗讜讛 诇转讬谞讜拽 讻讬砖 讘讜 讚注转 诇砖讗讜诇 讛讜讗 讙讝讬专讛 讚专讘谞谉 讘讻诇 注谞讬谞讬 讟讜诪讗讛 砖讙讝专讜 转讬谞讜拽 讗讟讜 讙讚讜诇 讜注诇 讝讛 讛拽砖讛 诇讛诐 讙' 拽讜砖讬讜转 讗' 讻讬讜谉 砖讚讬谞讜 讻讬砖 讘讜 讚注转 诇砖讗讜诇 诪"讟 讚专"诪 讚诪讟讛专. 讘' 诇专讘谞谉 诇诪讛 爪专讬讱 专讜讘 转讬驻讜拽 诇讬' 住驻拽 讟讜诪讗讛 讘专讛"讬 讘讬砖 讘讜 讚注转 诇砖讗讜诇 讟诪讗. 讙' 诪"讟 转讜诇讬谉 讜诇讗 砖讜专驻讬谉 讜注诇 讝讛 讛注诇讜 转讜住' 讚诇讗 讻谉 讛讜讗 讚讘砖讗专讬 讟讜诪讗讜转 诇讗 讙讝专讜 注诇 讛转讬谞讜拽 专拽 讛讻讗 讚专讜讘 诪讟驻讞讬诐 专讜讘 讙专讜注 讛讜讗 驻讬' 讚诇讬转讗 讗诇讗 驻诇讙讗 讜驻诇讙讗 讜诪讬讞讝讬 诇讗讬谞砖讬 讻专讜讘 注"讻 讙讝专讜 注诇 讛转讬谞讜拽 讛讝讛 砖讬讛讬' 诪讚专讘谞谉 讻讬砖 讘讜 讚注转 诇砖讗讜诇 讗讘诇 诇讗 诇砖专讜祝 讻讬讜谉 讚讘讗诪转 讛讜讗 专拽 驻诇讙讗 讜驻诇讙讗 讜讗讬谉 讘讜 讚注转 诇砖讗讜诇 讜讟讛讜专 讙诪讜专 诪谉 讛转讜专讛 注"讻 转讜诇讬谉 讜讻诇 讝讛 诇专讘谞谉 讗讘诇 诇专"诪 讬讗诪专 谞讗 诇讜 讬讛讗 讟注讜转 讛注讜诇诐 砖讛讜讗 专讜讘 诪诪砖 讛诇讗 诪爪专驻讬谉 诪讬注讜讟讗 诇讞讝拽讛 讜讛"诇 驻诇讙讗 讜驻诇讙讗 讜讗讬谉 讘讜 讚注转 诇砖讗讜诇 讜讟讛讜专 讛讜讗 讜诇诪讛 谞注砖讛 讗讜转讜 讻诪讬 砖讬砖 讘讜 讚注转 诇砖讗讜诇. 谞诪爪讗 诇专讘谞谉 讛讜讛 讻诪讜 砖讬砖 讘讜 讚注转 诇砖讗讜诇 讝讛讜 讻讜讜谞转 讛转讜住' 讘讙' 诪拽讜诪讜转 讛诇诇讜 砖讜讛 讘砖讜讛 讜注谞讬讬诐 讘诪拽讜诐 讗' 讜注砖讬专讬诐 讘诪拽讜诐 讗讞专:


讜讛谞讛 讻讘专 讛讗专讻转讬 诇注讬诇 讘住讜讙讬讗 讚专讜讘讗 诪讛 砖讬砖 讘讜 讚讬 诇驻注"讚 讜讛住讻诪转 专讜讘 讛驻讜住拽讬诐 讚专"诪 讞讬讬砖 诇诪讬注讬讟讗 诪讚专讘谞谉 讗诪谞诐 住诪讜讱 诪讬注讜讟讗 诇讞讝拽讛 讛讬讗 讚讗讜专讬讬转讗 注讬讬谉 转讜住' 讘讻讜专讜转 讻' 住讜祝 注"讗. 讜诇专讘谞谉 诪讬注讜讟讗 讻诪讗谉 讚诇讬转讗 讜住诪讜讱 诪讬注讜讟讗 诇讞讝拽讛 讛讬讻讬 讚讞讝拽讛 诪注诇讬讜转讗 讞讬讬砖讬谞谉 诪讚专讘谞谉 讗讘诇 讞讝拽讛 砖讗谞讜 注讜住拽讬诐 讘讛 诇住诇拽讛 讻讙讜谉 讞讝拽转 砖讗讬谞讜 讝讘讜讞 讜讗谞讜 注讜住拽讬诐 诇砖讜讞讟讛 讜专讜讘 诪爪讜讬谉 诪讜诪讞讬谉 诇讗 住诪讻讬谞谉 诪讬注讜讟讗 诇讛讗讬 讞讝拽讛 注专砖讘"讗 转"讛 讜讘诪"讛 专讬砖 讛' 砖讞讬讟讛 讜注讬讬谉 讬讘诪讜转 专"驻 讛讗砖讛 讜诪讬讛讜 诪讬注讜讟 讛诪爪讜讬 讙诐 诇专讘谞谉 讞讬讬砖讬谞谉 诪讚专讘谞谉 讻讙讜谉 诪讬注讜讟 谞驻诇讬诐 注讬讬谉 转讜住' 诇注讬诇 讬"讘 注"讗 讘转讜住' 讜讛讚讘专讬诐 注转讬拽讬诐:


诪讬讘注讬' 诇讬' 诇讞诇拽. 讘砖讬讟讛 诪拽讜讘爪转 诇讘"诪 专"驻 讛砖讜讗诇 讘驻诇讜讙转讗 讚专"讬 讜专' 讬讜谞转谉 讻' 讘砖诐 诪"讛 驻谞讞住 讛诇讜讬 讝"诇 讚注"讻 诇讗 驻诇讬讙讜 讗诇讗 讘诪谞讬注讛 讻讙讗讜谉 诇讗 转讞专讜砖 讘砖讜专 讜讘讞诪讜专 讗讘诇 讘讞讬讜讘 讻讙讜谉 砖诪讞讬讬讘 注爪诪讜 诇转转 诪讗讛 讝讛讜讘讬诐 诇专讗讜讘谉 讜砖诪注讜谉 诇讬转 讚讬谉 讜诇讬转 讚讬讬谉 讚爪专讬讱 诇讬转谉 诇砖谞讬讛诐 诇讻诇 讗' 诪讗讛. 讜注讬讬谉 诪"砖 诇注讬诇 专"驻 讗讜"讘 讘讬砖讜讘 拽讜' 砖讬讞 讬爪讞拽 讘讬讜诪讗 讙讘讬 讜谞转谉 诪讚诐 讛驻专 讜诪讚诐 讛砖注讬专 注"砖 讜讗诪谞诐 讘砖诪注转讬谉 拽砖讬' 讚诇讗 讛讜讛 砖诇讬诇讛 讻讬 讬爪讜讚 爪讬讚 讞讬' 讜注讜祝 讜讗驻"讛 讘注讬 拽专讗 诇讞诇拽. 讜爪专讬讱 诇讜诪专 讚诇讗讜 讚讜拽讗 砖诇讬诇讛 讗诇讗 砖讗讬谞讜 讞讬讜讘 讻讙讜谉 讛讻讗 爪讬讚转 讞讬' 讜注讜祝 讗讬谞讜 讞讬讜讘. 讗讱 讗诐 讻讘专 砖驻讱 讚诪诐 谞讜诇讚 讛讞讬讜讘 诇讻住讜转 讘注驻专 讜讗诇讜 讛讜讛 讻转讬讘 讞讬' 讜注讜祝 讙讘讬 讛讞讬讜讘 讻讙讜谉 讜讻讬住讛 讚诐 讞讬' 讜注讜祝 讘注驻专 诇讗 讛讬' 爪专讬讱 拽专讗 诇讞诇拽. 讗讘诇 讛讻讗 诇讗 讻转讬讘 讞讬' 讜注讜祝 专拽 讙讘讬 讻讬 讬爪讜讚 爪讬讚 讜砖诐 诇讗 谞讗诪专 砖讜诐 讞讬讜讘 讻讱 爪"诇:


讗"诇 专讘讬谞讗 诇专讘 讗讞讗 讘专讬' 讚专讘讗 讜讗"诇 专讘 讗讞讗 讘专讬' 讚专讘讗 诇专讘 讗砖讬 讘讛专讗"砖 诇讗 讙专住 诇专讘 讗砖讬 讗诇讗 诇专讘 讗讞讬 讘专讬' 讚专讘 讗砖讬 讜讝讛 讛谞讻讜谉 讚讛讗 专讘 讗砖讬 住"诇 讘驻' 注"驻 砖诐 讚诇讗 讘专讬讱 讗讻住讬 讚讘专讻转讗 讚诇讬转 诇讬' 讻转诇诪讬讚讬 讚专讘 诪砖讜诐 讚讘诪讜爪讗讬 砖讘转 诇讬"讟 讗诪专 专讘 讬拽谞"讛 注"砖 讜讗"讻 讗讬讱 驻专讬讱 讛讻讗 诇专讘 讗砖讬 诪转诇诪讬讚讬 讚专讘. 讜注讜讚 讗讬讱 讗住讬拽 讚讛转诐 诪砖转讬' 讜讘专讜讻讬 诇讗 讗驻砖专 讗讻转讬 转讬拽砖讬 讛讗诪专 专讘 讬拽谞"讛 讗注"讙 讚诪砖转讬 讜讗拽讚讜砖讬 讜讗讘讚诇转讗 诇讗 讗驻砖专 诪讛 转讗诪专 讛转诐 诇讗 讛讜讛 讛驻住拽 讻诪讜 诪转驻诇诇 讘讗诪爪注 住注讜讚讛 砖讻' 转讜住' 诪砖讗"讻 讻讬住讜讬 讗"讻 讗讬讱 诪讬讬转讬 讛讜讗 专讗讬' 诪讬拽谞"讛 诇讻住讗 讚讘专讻转讗 讗注"讻 专讘 讗砖讬 诇讬转 诇讬' 讛谞讬 住讘专讜转 讜讘砖诪注转讬谉 诇讗 讙专住讬谞谉 专讘 讗砖讬:

